text:
प्रेमपर तलवार कतबो चलत ताहि सँ की हेतैक : चंदन कुमार झा
मैथिली गीत काव्यक परम्परा आरम्भहिं सँ बेस ललितगर आ समृद्धशाली रहल अछि. मैथिली भाषाक जे अप्पन गुण -धर्म आ भाषाइ संरचना छैक ताहि मे एक गोट विशिष्ठ प्रकारक गेयधर्मिता घुलल-बसल अछि. जौं हमरासभ मैथिली साहित्यक आरंभिक काल पर गंभीरता पूर्वक धिआन केंद्रित करी तँ ई चीज स्पष्ट देखबा मे अबैत अछि जे मैथिली पूर्व मे सम्भवतः गीत-काव्यक भाषा केर माध्यम टा छल. तहन एम्हर आबि कए मैथिली गीतकार लोकनि पहिने सँ कायम मैथिलीक चास-बास कें कतेक कायम राखि सकलाह अछि से विचारणीय प्रश्न अछि ?
चंदन कुमार झा मैथिली रचनाकारक युवा पीढ़ीक एक गोट चर्चित, गंभीर आ अंखिगर नाम छथि. मुख्य रूपेँ कविता करैत छथि, तथापि हिनक गीत-गजल, कथा, निबंध-समीक्षा आदि सेहो समय-समय पर पत्र-पत्रिका सभ मे बहराइत रहलनि अछि. एम्हर एकटा पैघ समय अंतरालक उपरांत हिनक किछु गीत पढ़बाक अवसर प्राप्त भेल. खांटी मैथिली मे लिखल हिनक ई गीत सब ततेक बेसी प्रभावित कयलक जे अपने सभक समक्ष सेहो परोसने बिनु नहि रहि सकलहुँ. मैथिली गीत-साहित्य पर लिखनिहार-बजनिहार लोक कें चंदन जीक गीत-काव्य पर सेहो विचार करबाक चाही - माॅडरेटर.
_________________________________________________________________________
प्रस्तुत अछि चंदन कुमार झाक तीन गोट गीत :-
(१)
प्रेम पर तलवार कतबो चलत ताहि सँ की हेतै
प्रेम आखर-खण्ड उनटे जगतभरि छिड़िया जेतैक
घृणा परसय लोक बिच किछु लोक जे संसार मे
ठाठ जे देखइत कियो अछि लोक-अत्याचार मे
ऊँच नहि कहियो दनुज ओ मनुजता सं भ' सकत
भविष्यो एहि इरखे सं प्रेम केँ अपना लेतैक
प्रेम पर तलवार कतबो चलत ताहि सं की हेतैक
प्रेम-आखर-खण्ड उनटे जगतभरि छिड़िया जेतैक
रौद मे तपि स्वयं शीतल ज्योति बिलहय चन्द्रिका
क्षणहि मे केहनो सघन तम चीरि दइए दीपिका
त्याग, तप, संघर्ष सं की दुष्ट कहियो सकि सकत
पुण्य केर आभा सदति दिनमान सन बढ़िते जेतैक
प्रेम पर तलवार कतबो चलत ताहि सं की हेतैक
प्रेम-आखर-खण्ड उनटे जगतभरि छिड़िया जेतैक
प्रेम मधुरस पीबिते भ' जाइछ तिरपित आत्मा
प्रेम तँ थिक ब्रह्म, प्रेमहि मे बसथि परमात्मा
सृजन केँ निज धर्म बूझि ई सर्जना करिते रहत
एकर संहारक प्रयासी केँ सफल नहि भ हेतैक
प्रेम पर तलवार कतबो चलत ताहि सं की हेतैक
प्रेम-आखर-खण्ड उनटे जगतभरि छिड़िया जेतैक
(२ )
लगै छल भार जे जीवन
लगैछ उपहार से जीवन
अहाँक मुस्कीक स्पर्शेँ
भेल भकरार सन जीवन
रहय उन्मुक्त ई जहिया, छनने छलैक जड़ता
सिनेहक सूत मे बन्हिते, पैसिलै अङ्ग चंचलता
सुखायल ठोढ़ सटलै ठोढ़ सँ कि मधु सँ भिजलै
बहल जे नयन सँ सरिता
बनल रसधार सन जीवन
रहय छल कान पाथल बाटपर, पदचाप सुनबा लए
कुचरिते काग केर मन दोड़ि जाए सम्वाद सुनबा लए
मिलनक बेर आयल अछि कि मधुमास अछि आयल
अहाँक दू-बोल कि छुलकै
बाजल तार सन जीवन
लगय छल रूप ई अप्पन केहन कुदरूप सन पहिने
लगय छल चित्र अहूँ केर नहि अपरूप सन पहिने
निहारै छी अहाँ हमरा, निहारी हम अहाँ केँ
अनुपम रूप देखि नेहक
भरल श्रृंगार सँ जीवन
लगै छल भार जे जीवन
लगैछ उपहार से जीवन
अहाँक मुस्कीक स्पर्शेँ
भेल भकरार सन जीवन
(३)
आइ उचितवक्ता जे जग मे, से कहबैत मरखाह अछि
जानय लल्लो-चप्पो जे बड़, से सभ बनल गवाह अछि
जे जनैत अछि उनटा-फेरी
मंत्र जकर छओ-पाँच
से पबैत अछि उँचगर आसन
दसटा लोकक माँझ
लोक बुझैए सज्जन ओकरे, जक्कर मोन घवाह अछि
जानय लल्लो-चप्पो जे बड़, से सभ बनल गवाह अछि
जे जनैछ नहि पेँच-पाँच से
कहबय-बुद्धिक काँच
हितहुँ-मीत नचाबय ओकरे
दसगर्दा मे नाच
परतारब'क प्रताड़न सहि-सहि, शुद्धा भेल तबाह अछि
जानय लल्लो-चप्पो जे बड़, से सभ बनल गवाह अछि
केहनो शीत-बसात चीड़ि कऽ,
लहकि उठैत अछि आँच
झूठक बढ़ि जाइ जतेक प्रवलता
जीतय सदिखन साँच
अज्ञानी केँ ज्ञानक ज्योति, लगैत बड़ झरकाह अछि
आइ उचितवक्ता सभ जग मे, तेँ कहबैत मरखाह अछि
संपर्क :
चंदन कुमार झा
इमेल : cjha83@gmail.com
मोबाइल :09748405526


c: text/html

text:
पटना : बिहार मे बिजली क कमी दूर करबा लेल आ माछ उत्पादन मे राज्य कए आत्मनिर्भर करबा लेल सरकार पोखरि मे माछ आ ऊपर सोलर प्लेट स बिजली उत्पादन करबा लेल प्रक्रिया शुरू क देलक अछि। गामक छोट-पैघ पोखरि मे बहुत जल्द माछ उत्पादन क संग संग बिजली उत्पादन सेहो देखबा लेल भेटत। पशु आ मत्स्य विभाग क अधिकारी क कहब अछि जे एकरा लेल बिहार स्टेट पॉवर होल्डिंग कंपनी आॅनलाइन टेंडर निकाललक अछि आ जल्द इ योजना देखबा लेल भेटत। एहि योजना कए लागू भेला स पोखरिक अधिकतावाला मिथिला मे सस्ता आ निर्बाध बिजली कसंग संग माछ क स्वाद सेहो भेटत। ओ कहला जे पोखरि क ऊपर अलग किस्म क पैघ- पैघ सोलर प्लेट लगाउल जाएत आ नीचा माछ पोसल जाएत। वर्तमान वित्त वर्ष मे 200 स बेसी पोखरिक चयन कैल जाएत जाहि स 250 मेगावाट बिजला उत्पादन क लक्ष्य राखल गेल अछि। एकटा अन्य अधिकारी क कहब अछि जे एहि स केवल बिजली या माछ क उत्पादन नहि बढत बल्कि पैघ संख्या मे स्वरोजगार सेहो भेटत। अगर इ योजना सफल भ जाइत अछि त भविष्य मे पुरान आ जीर्ण-शीर्ण पोखरि मे सेहो इ योजना लागू कैल जा सकत।
अधिकारी कहला जे टेंडर निकाबा स पूर्व सरकार एहि योजना पर काफी शोध केलक अछि। समस्तीपुर क एकटा पोखरि मे भेल शोध स इ स्पष्ट भ गेल अछि जे जलक ऊपर बिजली उत्पादन स नीचा माछ उत्पादन पर कोनो प्रतिकूल असर नहि पड़त। शोध मे इ कहल गेल जे माछ लेल आदर्श तापमान 26 डिग्री स 32 डिग्री सेल्सियस अछि। बिहार मे गर्मी क किछु दिन छोडि कए आमतौर पर जलवायु माछ पोसबा योग्य अछि। एहन स्थिति सौर ऊर्जा स बिजली उत्पादन क सेहो आदर्श कहल जा रहल अछि। एकटा अनुमान क अनुसार बिहार मे साल भरि मे 80 दिन सूरज क रोशनी कम होइत अछि मुदा शेष दिन पर्याप्त मात्रा मे सूरज क रोशनी भेटैत अछि। ताहि लेल एहि ठाम सौर ऊर्जा स बिजली आसानी स भ सकैत अछि।
मत्स्य निदेशालय कोलकाता क मत्स्य वैज्ञानिक स एहि संबंध मे शोध करेलाक बाद एहि योजना कए लागू करबाक फैसला लेलक अछि। राज्य क पशु आ मत्स्य संसाधन मंत्री गिरिराज सिंह कहला जे इ मॉडल अनोखा प्रयोग होएत। एहि स राज्य मे बिजली क कमी दूर करबा मे मदद भेटत, ओतही राज्य माछ उत्पादन मे आत्मनिर्भर भेलाक संगहि माछ क निर्यात करबाक स्थिति मे आबि जाएत। ओ कहला जे एखन बिहार मे प्रतिदिन 44 टन माछ क खपत अछि, मुदा राज्य मे माछ क उत्पादन 30 स 34 टनक बीच होइत अछि। बाकी मांग आंध्र प्रदेश स माछ मंगा पूरा कैल जाइत अछि। पटना क मत्स्य वैज्ञानिक सेहो कहैत छथि जे राज्य मे माछ क खपत बेसी अछि, मुदा पोखरि क कमी नहि रहबाक बावजूद माछ क उत्पादन क लक्ष्य हासिल नहि भ पाबि रहल अछि। कईटा पैघ पोखरि त ओहिना पडल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa

robotstxt: allowed

filter: keep


text:
-रवीन्द्रनाथ टैगोरक१५०म जयन्तीपर साहित्य अकादेमीसँ फण्ड लेबा लेल मात्र नाम "कथा रवीन्द्र" राखल गेल
-समाप्ति कालमे संयोजककेँ गलतीक भान भेलन्हि, तखन रवीन्द्रनाथ टैगोरक एकटा कविताक दू पाँतीक हिन्दी अनुवाद देवशंकर नवीन पढ़लन्हि
-मात्र १८ टा कथाक पाठ भेल
-एकटा मैथिली न्यूज पोर्टलक महिला संचालकक पति दारू पीबि कऽ आएल रहथि आ भोजनकालोमे हुनकर मुँह भभकैत छलन्हि। ७५म सगर राति दीप जरयमे दारू पीबापर धनाकर ठाकुर जीक विरोधक बाद कथा रवीन्द्र मे सेहो ऐ तरहक घटना भेलापर साहित्य जगतमे आक्रोश अछि।
-भोजनक उपरान्त कथास्थल खाली भऽ गेल आ अधिकांश वरिष्ठ कथाकार सूतल देखल गेलाह, प्रभास कुमार चौधरीक कथा लेल भरि रातिक जगरना एकटा मखौल बनि कऽ रहि गेल।
-आयोजक स्वयं ऐ गोष्ठीकेँ बभनभोजक संज्ञा देने रहथि आ अन्ततः सएह सिद्ध भेल।
-ई गोष्ठी सगर राति दीप जरयक अन्त आ साहित्य अकादेमीक गोष्ठीक प्रारम्भ रूपमे देखल जा रहल अछि। "सगर राति दीप जरय" आब साहित्य अकादेमी संपोषित भऽ गेल आ ओकर इशारापर हिन्दीक लोकक कब्जा भऽ गेल, जइमे हिन्दीक पोथीक लोकार्पणसँ लऽ कऽ रवीन्द्रक कविताक हिन्दी अनुवादक दू पाँतीक पाठ धरि सम्मिलित रहल।
-टी.ए., डी.ए. आदिक परम्पराक घृणित आरम्भ साहित्य अकादेमीक फण्डसँ भेल, आ ऐसँ सगर राति दीप जरयक अन्तक प्रारम्भ मानल जा रहल अछि। मुदा साहित्य अकादेमी द्वारा संपोषित कवि-सम्मेलन आ सेमीनारमे टी.ए., डी.ए. सभ कवि निबन्धकारकेँ देल जाइ छन्हि मुदा एतऽ किछुए गोटेकेँ ई सौभाग्य प्राप्त भेल।
-टी.ए., डी.ए. लेल विभारानीपर सेहो जोर देल गेल मुदा ओ कहलन्हि जे हुनकर आयोजन व्यक्तिगत रहतन्हि तेँ टी.ए., डी.ए. देब हुनका लेल सम्भव नै, जँ कथाकार लोकनि चेन्नै बिना टी.ए. डी.ए. लेने नै जेता तँ ओ ऐ कार्यक्रमकेँ करबा लेल इच्छुक नै छथि। अजित आजाद कहलन्हि जे हुनका टी.ए., डी.ए.भेटतन्हि तखन ओ जेता। कमल मोहन चुन्नू अजित आजादक समर्थन केलन्हि। मुदा टी.ए., डी.ए. आदिक परम्पराक घृणित आरम्भक विरोध आशीष अनचिन्हार केलन्हि तखन जा कऽ मामिला सुलझल।
-विदेह मैथिली पोथी प्रदर्शनीक सभ मैथिली कथा गोष्ठी, सेमीनारमे होइ छल मुदा साहित्य अकादेमीक फण्डिंगक शुरुआतक बाद "कथा रवीन्द्र"मे विदेह मैथिली पोथी प्रदर्शनीक अनुमति नै देबाक पाछाँ फण्ड देनिहार साहित्य अकादेमीक सुविधाजनक दबाब भऽ सकैए, से साहित्यकार लोकनिक बीचमे चर्चा अछि।
[-साहित्य अकादेमीक कथा गोष्ठी दिल्लीमे शुरू भेल/ १२ टा पोथीक लोकार्पण भेल जइमे ४ टा हिन्दीक पोथी छल !!
-कथा रवीन्द्र क रूपमे साहित्य अकादेमी द्वारा मैथिली कथा गोष्ठीक आरम्भ, संयोजक अछि मैलोरंग, देवशंकर नवीन आ प्रकाश
- मैलोरंग एकरा ७६म "सगर राति दीप जरय"क रूपमे आयोजित करबाक नियार केने छल मुदा "सगर राति दीप जरय" मे आइ धरि सरकारी साहित्यिक संस्थासँ फण्ड लेबाक कोनो प्रावधान नै रहै, से ई ७६म "सगर राति दीप जरय"क रूपमे मान्यता नै प्राप्त कऽ सकल।
-साहित्य अकादेमी द्वारा मैथिलीक ऐ स्वायत्त गोष्ठीकेँ तोड़बाक प्रयासक साहित्य जगतमे भर्त्सना कएल जा रहल अछि।
-आशीष चौधरी विदेह मैथिली पोथी प्रदर्शनी लेल पोथी जखन पसारऽ लगलाह तँ साहित्य अकादेमीक कथा गोष्ठीक (कन्फूजन छल जे ई ७६म "सगर राति दीप जरय"क आयोजन स्थल छी जे एतऽ एलाक बाद पता लागल जे ई साहित्य अकादेमीक कथा गोष्ठीक रूपमे हैक कऽ लेल गेल अछि।) एकटा संयोजक प्रकाश झा तकर अनुमति नै देलखिन्ह, जखन कि एकर सूचना दोसर संयोजक देवशंकर नवीनकेँ दऽ देल गेल छल। प्रकाश झा आशीष चौधरीकेँ कहलखिन्ह जे जँ मंगनीमे पोथी बाँटी तँ तकर अनुमति देल जा सकैए, मुदा तकर कोनो सम्भावनासँ आशीष चौधरी मना केलन्हि । तकर बाद आशीष चौधरी विदेहक सम्पादक गजेन्द्र ठाकुरक संग अपन पोथी लऽ कऽ ओतऽ सँ बहरा गेलाह। ऐ कारणसँ किछु मैथिली पोथीक लोकार्पण नै भेल (जे ओना ७६म "सगर राति दीप जरय"मे लोकार्पण लेल आएल छल साहित्य अकादेमीक कथा गोष्ठी लेल नै।) । ई पहिल बेर अछि जखन कोनो मैथिली गोष्ठीमे मैथिली पोथी बेचबाक अनुमति नै देल गेल, हँ कन्नारोहट होइत रहैए जे मैथिलीमे पोथी नै बिकाइए। साहित्य जगतमे ऐ तरहक जातिवादी गोष्ठी द्वारा कएल जा रहल सरकारी फण्डक मैथिलीक नामपर दुरुपयोगपर चिन्ता व्यक्त कएल जा रहल अछि।
-गजेन्द्र ठाकुर फेसबुकपर लिखलन्हि- जगदीश प्रसाद मण्डल, बेचन ठाकुर, कपिलेश्वर राउत, राजदेव मण्डल, उमेश पासवान, अच्छेलालशास्त्री, दुर्गानन्द मण्डल आदि श्रेष्ठ कथाकार लोकनिकेँ एकटा पोस्टकार्डो नै देबाक आयोजन मण्डलक निर्णय अद्भुत अछि, ओना तै सँ ऐ लेखक सभक स्टेचरपर कोनो फर्क नै पड़तन्हि। भऽ सकैए ७५म गोष्ठीक आयोजक अशोक आ कमलमोहन चुन्नू वर्तमान आयोजककेँ हुनकर सभक पता सायास वा अनायास नै देने हेथिन्ह आ वर्तमान आयोजक केँ से सुविधाजनक लागल हेतन्हि। जगदीश प्रसाद मण्डलजीक आयोजनमे सभ धोआधोतीधारी आ चन्दन टीका पाग धारी भोज खा आएल छथि, मुदा बजेबा कालमे अपन आयोजनकेँ बभनभोज बनेबापर बिर्त छथि।..ओना ई आयोजन साहित्य अकादेमीक फण्डसँ आयोजित भऽ रहल अछि आ एकरा साहित्य अकादेमीक कथा गोष्ठी मात्र मानल जाए। मैथिली साहित्यक इतिहासमे ७६ म सगर राति दीप जरयक रूपमे ऐ जातिवादी गोष्ठीकेँ मान्यता नै देल जा सकत। साहित्य अकादेमीक मैथिली विभागक जातिवादी चेहरा एक बेर फेर सोझाँ आएल अछि जखन ओ मैथिलीक एकमात्र स्वायत्त गोष्ठीकेँ तोड़ि देलक। पवन कुमार साह लिखलन्हि-काल्हि धरि सगर रातिक आयोजक कोनो संस्था नै होइ छल। मुदा आब ई वंधन टूटि गेल।
-साहित्य अकादेमीक कथा गोष्ठीक पहिल सत्रमे विभूति आनन्द (छाहरि), मेनका मल्लिक (मलहम) आ प्रवीण भारद्वाजक (पुरुखारख) कथाक पाठ भेल।
-साहित्य अकादेमीक कथा गोष्ठी अध्यक्षता गंगेश गुंजन कऽ रहल छथि।
-कथापर समीक्षा अशोक मेहता आ रमानन्द झा रमण केलन्हि। अशोक मेहता कहलन्हि जे विभूति आनन्दक कथामे किछु शब्दक प्रयोग खटकल। मेनका मल्लिकक भाषाक सन्दर्भमे ओ कहलन्हि जे एतेक दिनसँ बेगूसरायमे रहलाक बादो हुनकर भाषा अखनो दरभंगा, मधुबनीयेक अछि। प्रवीण भारद्वाजक कथाक सन्दर्भमे ओ कहलन्हि जे कथाकार नव छथि से तै हिसाबे हुनकर कथा नीक छन्हि।
-रमानन्द झा रमण विभूति आनन्दक कथामे हिन्दी शब्दक बाहुल्यपर चिन्ता व्यक्त केलन्हि। मेनका मल्लिकक कथाक सन्दर्भमे ओ कहलन्हि जे महिला लेखन आगाँ बढ़ल अछि। प्रवीण भारद्वाजक कथाक भाषाकेँ ओ नैबन्धिक कहलन्हि आ आशा केलन्हि जे आगाँ जा कऽ हुनकर भाषा ठीक भऽ जेतन्हि।
-तकर बाद श्रोताक बेर आएल, सौम्या झा विभूति आनन्दक कथाकेँ अपूर्ण कहलन्हि, मुदा हुनका ई कथा नीक लगलन्हि। आशीष अनचिन्हार विभूति आनन्दसँ हुनकर कथाक एकटा टेक्निकल शब्द "अभद्र मिस कॉल"क अर्थ पुछलन्हि तँ देवशंकर नवीन राजकमलक कोनो कथाक असन्दर्भित तथ्यपर २० मिनट धरि विभूति आनन्द जीक बचाव करैत रहला, अनन्तः विभूति आनन्द श्रोताक प्रश्नक उत्तर नै देलन्हि।
-दोसर सत्रमे विभा रानीक कथा सपनकेँ नै भरमाउ, विनीत उत्पलक कथा निमंत्रण, आ दुखमोचन झाक छुटैत संस्कारक पाठ भेल। विभा रानीक कथा पर समीक्षा करैत मलंगिया एकरा बोल्ड कथा कहलन्हि, सारंगकुमार कथोपकथनकेँ छोट करबा लेल कहलन्हि, कमल कान्त झा एकरा अस्वभाविक कथा कहलन्हि आ कहलन्हि जे माए बेटाक अवहेलना नै कऽ सकैए, मुदा श्रीधरम कहलन्हि जे जँ बेटाक चरित्र बदलतै तँ मायोक चरित्र बदलतै। कमल मोहन चुन्नू कहलन्हि जे ई कथा घरबाहर मे प्रकाशित अछि। आयोजक कहलन्हि जे विभा रानीक कथा सपनकेँ नै भरमाउ केँ ऐ गोष्ठीसँ बाहर कएल जा रहल अछि।
विनीत उत्पलक कथा निमंत्रण पर मलंगिया जीक विचार छल जे ई उमेरक हिसाबे प्रेमकथा अछि। सारंग कुमार एकरा महानगरीय कथा कहलन्हि मुदा एकर गढ़निकेँ मजगूत करबाक आवश्यकता अछि, कहलन्हि। श्रीधरम ऐ कथामे लेखकीय इमानदारी देखलन्हि मुदा एकर पुनर्लेखनक आवश्यकतापर जोर देलन्हि। हीरेन्द्रकेँ ई कथा गुलशन नन्दाक कथा मोन पाड़लकन्हि मुदा प्रदीप बिहारी हीरेन्द्रक गपसँ सहमत नै रहथि। ओ एकरा आइ काल्हिक खाढ़ीक कथा कहलन्हि।दुखमोचन झाक छुटैत संस्कारपर मलंगिया जी किछु नै बजला, ओ कहलन्हि जे ओ ई कथा नै सुनलन्हि। सारंग कुमार एकरा रेखाचित्र कहलन्हि। कमलकान्त झाकेँ ई संस्कारी कथा लगलन्हि। श्रीधरमकेँ आरम्भ नीक आ अन्त खराप लगलन्हि। शुभेन्दु शेखरकेँ जेनेरेशन गैप सन लगलन्हि आ कमल मोहन चुन्नूकेँ ई यात्रा वृत्तान्त लगलन्हि। दोसर सत्रमे श्रोताक सहभागिता शून्य रहल।..आशीष अनचिन्हार]


text:
Wednesday, June 4, 2014
कथा बौद्ध सिद्ध मेहथपा सगर राति दीप जरएमे पठित कथा ललियाएल मुँह :: अखिलेश मण्डल
ललियाएल मुँह
डमहाएल गुलाब खास आम जकाँ राम सरूपक ललियाएल मुँह देखि सुशीलक मनमे भेल जे किछु पौलक अछि। ओना पबै-पबैक अपन-अपन खुशी होइ छै, मुदा मुँहक जेहेन लाली देखै छिऐ ओइसँ किछु खास पबैक बूझि पड़लै। राम सरूप स्कूलक संगी छिऐ, हाइ स्कूलमे दुनू गोटे एके किलास दसमामे पढ़ितो अछि। पुछलकै-
“सरूप भाय, कथी पेलौं हेन मन बड़ ललियाएल बूझि पड़ैए, ओइमे हमरा सबहक हिस्सा नै हेतै?”
‘हिस्सा‘ सुनि राम सरूप ठमकि गेल। मुदा ओहेन ठमकान नै ठमकल जे पाछू ससरैत। रोग उतरिते जहिना कोनो रोगीक मुँहक रोहानी घूमि जाइ छै, तहिना राम सरूपोक घूमल। मनमे जेना लबालब उल्लास भरल होइ तहिना भरल बूझि पड़लै। दोहरबैत सुशील बाजल-
“सरूप भाय, की बात छिऐ जे करियाएल मुँह एना ललिआ गेल अछि?”
‘करियाएल मुँह’ सुनि राम सरूप अपन पहुलका विवशता देखबैत बाजल-
“सुशील भाय, समए करोट फेड़लक। अहाँकेँ देखिते मन लजा जाइ छल जे की कहि पच्चीस रूपैआ पैंच नेने रही आ अखनि तक नै दऽ सकलौं!”
राम सरूपक बेवसाएल बात सुनि मन सहमि गेलै। सहमि ई गेलै जे अनेरे वेचाराकेँ एहेन बात कहलिऐ। पचीस रूपैआक जे मोल एकरा[1] लेल छै से हमरा लेल थोड़े अछि। अपने ऊपर गरानि हुअ लगलै। मुदा जे बात मुँहसँ निकलि गेल ओ दोहरा कऽ आपसो तँ नहियेँ आबि सकैए। अपनाकेँ सम्हारैक कोशिश करैत सुशील बाजल-
“राम सरूप भाय, अहाँपर हम व्यंग्य–वाण नै चलेने छेलौं, जँ अहाँ से बुझैत होइ तँ गलती भेल माफी मंगै छी।”
‘माफी’ सुनि जेना राम सरूपोक विचार थकथकाएल। बाजल-
“सुशील भाय, समए घूमल। दिन बदलल।”
राम सरूपक अधकट्टी पाँति सुनि जइ ढंगे बुझक चाही से नै बूझि, सुशील पुछलक-
“की समए घूमल आ दिन बदलल?”
राम सरूपक करियाएल मुँह जेना पाकल डोमा बम्बै आम जकाँ भीतरेसँ ललिआ गेल होइ तहिना बाजल-
“सुशील भाय, मामा गाममे एक कट्ठा खेत हमरो भेल। पितियौत मामा कहलनि, बौआ एक कट्ठा खेतसँ गुजर नै चलतह से हमरा दऽ दैह। बदलामे तोरा पाँच एच.पी.क इंजन कीन दइ छिअ। तत्-खनात पटौनीक काज करिहऽ, जेना-जेना कमाइ होइत जेतह, तेना-तेना काजक जोड़-जाड़ करैत आगू बढ़िहऽ।”
राम सरूपक मन विराम नै लिअ चाहै छल, जेना किछु आरो बजला पछाति लइतै, मुदा सुशीलेक मन सुनि औगता गेलै। बाजल-
“तखनि तँ जिनगीक रंगे बदलि जाएत।”
असिया आस लगबैत राम सरूप बाजल-
“पहिल दिन, दुइए घंटा आइ चलेलौं। दमकलक हिसाब अखनि तँ नै बुझै छिऐ। ओ इंजीनेबला आकि इन्जीनियरे बुझैत हेता। जे नव मशीनक पहिल साल दोसर साल आ तेसर साल केहेन होइ छै। मुदा एते आशा तँ भाइए गेल अछि जे जँ दू घंटा सभ दिन चलाएब तँ गुजरो कऽ लेब आ पढ़िओ लेब। सोलहो आना आशा भऽ गेल अछि जे जँ अपनो भरोसे जीबए चाहब तँ जीबो लेब आ पढ़िओ-लिखि लेब।”¦¦¦
२७ मई २०१४
अखिलेश मण्डल
Subscribe to: Post Comments (Atom)


text:
Monday, 11 October, 2010
कॉपी मे बार कोडिंग
मगध विश्वविद्यालय के उत्तरपुस्तिका में आब बार कोडिंग कएल जाएत। विवि के परीक्षा नियंत्रक सुशील कुमार सिंह के कहब छन्हि जे बार कोडिंग के बाद कॉपी केर नकल संभव नहि रहि जएतैक। ई व्यवस्था कदाचार मुक्त परीक्षा संचालित करए मे बेश मददगार हेतैक,एहन अनुमान छैक। एहि सं,कॉपी के अदला-बदली के आशंका सेहो समाप्त भ जएतैक।
प्रस्तुतकर्ता कुमार राधारमण पर Monday, October 11, 2010 4 comments:
Monday, 4 October, 2010
मैट्रिक पूरक परीक्षा 7 सं। तैयारी पूरा
सात अक्टूबर सं होमयवला मैट्रिक पूरक परीक्षा कें तैयारी बिहार विद्यालय परीक्षा समिति पूरा क लेने अछि। यद्यपि एहि बेर परीक्षा लेबा मे बड़ देर भ गेलैक,बिहार बोर्ड कें कहब छैक जे एकर बादो परीक्षा परिणाम समय पर प्रकाशित क देल जएतैक। बोर्ड नकलमुक्त परीक्षा के लेल चाक-चौबंद अछि । छात्रलोकनि कें पुरनके पैटर्न पर परीक्षा कें तैयारी करबाक चाही किएक तं समिति कें अध्यक्ष एके पी यादव कें कहब छन्हि जे परीक्षा में कोनहु तरहक बदलाव नहि कएल गेल छैक। राज्य के हर जिला में एक -एक परीक्षा केंद्र बनाओल जएबाक बात छैक । परञ्च, जाहि जिला मे परीक्षार्थीलोकनिक संख्या बेसी हेतैक,ओहिठाम एकाधिक परीक्षा केंद्र सेहो बनाओल जा सकैछ। ज्ञातव्य जे एहि पूरक परीक्षा मे करीब 80 हजार छात्र शामिल भ रहल छथि। ई संख्या एखनि धरि सर्वाधिक अछि। एहि सं दू टा बात फरिछाइत छैक। एक तं ई जे मैट्रिक परीक्षा में छात्रलोकनिक संख्या बढ़ि रहल छैक आ दोसर ई जे फेल भेनिहारो छात्रक संख्या कम नहि छैक । जे मुख्य परीक्षा में फेल होइत छथि,सएह छात्र पूरक परीक्षा में शामिल होइत छथि।
प्रस्तुतकर्ता कुमार राधारमण पर Monday, October 04, 2010 No comments:
Subscribe to: Posts (Atom)


text:
नई दिल्ली : केन्द्र सरकार रक्सौल मे हवाई अड्डा बनेबा लेल तैयार भ गेल, मुदा मुजफ्फरपुर मे हवाई अड्डा बनेबाक संभावना खत्म भ गेल । केन्द्रीय नागरिक उड्डयन मंत्री अजित सिंह राज्यसभा मे प्रश्नकाल क दौरान पूरक प्रश्न क उत्तर दैत कहला जे मुजफ्फरपुर लेल सर्वेक्षण कराउल गेल छल, मुदा वायु अड्डा प्राधिकरण अपन रिपोर्ट मे एकर संभावना कए खारिज क देलक अछि। मुदा ओहि इलाका मे जे नव एयरपोर्ट बनेबाक सूची अछि ताहि मे रक्सौल शामिल अछि । केन्द्रीय नागरिक उड्डयन मंत्री कहला जे बिहार मे 28टा रनवे अछि जाहि मे स मात्र तीनटा यातायात स सक्रिय अछि। ज्ञात हुए जे मुजफ्फरपुर आ रक्सौल एकहि प्रमंडल मे अछि जखन कि मुजफ्फरपुर स मात्र 60 किमी दूर दरभंगा अछि ताहि ठाम बिहार क सबस पैघ रनवे अछि ।
पटना एयरपोर्ट क संबंध मे मंत्री कहला जे ओ बिहटा लग अंतरराष्ट्रीय हवाई अड्डा बनेबा लेल तैयार छथि, मुदा राज्य सरकार एकरा लेल जमीन उपलब्ध नहि करा रहल अछि। ओ कहला जे पटना हवाई अड्डा क आब विस्तार नहि कैल जा सकैत अछिमुदा बिहटा लग एकटा अंतरराष्ट्रीय हवाई अड्डा बनाउल जा सकैत अछि आ एहि लेल केंद्र सरकार तैयार अछि मुदा राज्य सरकार एहि पर गंभीर नहि अछि आ एहि संबंध मे एखन धरि कोनो प्रस्ताव नहि पठेलक अछि। ओ साफ कहलाह जे रक्षा विभाग लग कनि जमीन अछि, मुदा ओहि स हवाई अड्डा नहि बनत। एहि लेल जा धरि राज्य सरकार जमीन नहि देत ता धरि बिहटा मे हवाई अड्डा नहि बनत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
शनिवार, 24 फ़रवरी 2018
चैती दुर्गा पूजा जगवनक तैयारी अंतिम दौरमे : कार्यक्रम अध्यक्ष रोशन मिश्रा
मधुबनी : हरेक सालक जेनाही अहुबेर जगवन चैती दुर्गा पूजाक आयोजन हेतु समस्त कार्यकर्ता लोकनि अपन तैयारी पूर्ण कय लएने छथि। कार्यक्रम अध्यक्ष रोशन मिश्रा बतौलनि जे हमर समस्त कार्यसमूह टीमक तैयारी अंतिम दौरमे चलि रहल अछि संगहि इहो कहलनि जे जगवन चैती दुर्गा पूजाक मुख्य आकर्षण समस्त ग्रामीण धिया-पुता द्वारा आयोजित रंगारंग कार्यक्रम रहैत अछि तहिना इहोबेर ओहिकेर दोहराओल जायत। नवोदिन हमरा सभक कार्यक्रम धिये-पूताक द्वारा कएल जाएत रहल अछि, अष्टमी दिन मेला जुटेबाक लेल प्रायः कउनो नामी मैथिली कार्यक्रमक आयोजन सेहो कएल जाएत अछि मुदा हमर सबकेर उद्देश्य अछि जे अपन गामक नेना सबकेर आगू बढ़ाबि।
एहिबेरक कार्यक्रमकेँ रूपरेखा सेहो आबि गेल ई बात रोशनजी जनौलनि। 17 मार्चकेँ कलश यात्रासँ माँ दुर्गाकेँ आह्वाहन कएल जायत आ 18 मार्चकेँ कलश स्थापना होयत। 19 मार्चसँ 24 मार्च धरि गामक नेना सब द्वारा मैथिली रंगारंग कार्यक्रम होयत ओतहि 25 मार्चकेँ मैथिली गायक दुर्गानंद झा केर समस्त टीम, श्रवेश झा आओर अंजलि बिहारी केँ द्वारा कार्यक्रम नियोजित कएल गेल अछि। 25 मार्चकेँ कुमारी कन्याक भोजन पश्चात 26 मार्चकेँ मातारानीक विसर्जन कएल जेबाक जानकारी कार्यक्रम अध्यक्ष रोशनजी जनतब देलनि। आयोजनकेँ आरम्भसँ विसर्जन धरिक मंच संचालन केर जिम्मा पछिले साल जेना इहोबेर रोशनजीकेँ देल गेल अछि। आयोजक समिति केर अध्यक्ष पवन मिश्र, कोषाध्यक्ष दिनेश यादव, सचिव सुनील यादव संगहि समस्त ग्रामवासी खूब जोरशोरसँ अहि आयोजनक सफलता हेतु प्रयत्नशील छथि।
Labels: मधुबनी


text:
पटना। बिहार मे उच्च शिक्षा पर काफी बहस भ रहल अछि। केंद्रीय विवि लेल मांग पर मांग उठि रहल अछि, मुदा बिहार मे स्थापित विश्वविद्यालय क हालत इ अछि जे राजभवन सबटा विश्वविद्यालय लेल एकटा कुलपति तक नहि नियुक्त क रहल अछि। बिहार क कईटा विश्वविद्यालय एकटा कुलपतिक बाट ताकि रहल अछि। राज्यपाल क एहि रवैया स विश्वविद्यालय प्रशासन पंगु होइत जा रहल अछि। ओना राजभवन आ सरकार क बीच मतभेद एकर कारण बताउल जा रहल अछि, मुदा दोसर दिस राजभवन क एहि सुस्ती स शिक्षा प्रशासनक क्षेत्र में कईटा रिकार्ड सेहो बनि रहल अछि। एकटा सथानीय दैनिक मे छपल समाचार क अनुसार देश मे बिहार शायद पहिल एहन प्रांत अछि जाहि ठामक तीनटा विश्वविद्यालय क कुलपति पद क जिम्मेदारी एकटा व्यक्ति क हाथ मे अछि। राज्यपाल सह कुलाधिपति क बिहार संग इ व्यवहार कोनो तानाशाही स कम नहि अछि जे ओ प्रो.अरुण कुमार कए एकटा नहि, दूटा नहि बल्कि तीनटा विश्वविद्यालय क एक संग कुलपति बना देने छथि। प्रो.कुमार अगस्त 2010 स बीएन मंडल विश्वविद्यालय (मधेपुरा) क स्थायी कुलपति छथि। राजभवन क कृपा कही या दंड मुदा हुनका मई 2011 स मगध विश्वविद्यालय (बोधगया) आओर जून 2012 स नालंदा खुला विश्वविद्यालय (पटना) क कुलपति पद क सेहो प्रभार सौंप देल गेल अछि। एहन मे जतए एकटा विश्वविद्यालयक प्रबंधन देखब कुलपति लेल मुश्किल होइत अछि ओतहि तीनटा क प्रबंधन एक संग देखब उच्च शिक्षा प्रबंधन क संग मजाक कहल जा सकैत अछि। किया त मधेपुरा स बोधगया क दूरी 299 किलोमीटर अछि जखनकि पटना स बोधगया क दूरी 130 किलोमीटर अछि। एहन मे श्री कुमार की देखताह आ की करताह इ त सब जनैत छी।
दैनिक क अनुसार कुलाधिपति कार्यालय एहि संबंध मे किछु कहबा स मना क रहल अछि। किछु एहने कहब शिक्षा विभाग क सेहो अछि। उच्च शिक्षा क जिम्मेवारी देख रहल नौकरशाह क कहब अछि जे कुलपति क नियुक्ति करब कुलाधिपति कार्यालय क जिम्मेवारी छी। एहि पर कोनो टिप्पणी नहि कैल जा सकैत अछि।
सवाल अछि जे राज्यपालक एहि प्रकारक तानाशाही रवैया स बिहार क उच्च शिक्षा तबाह भ रहल अछि। एक आदमी लग तीन तीन टा विश्वविद्यालयक जिम्मेदारी देला स ओ कोनो विश्वविद्यालय कए सही प्रकार स प्रशासनिक कार्य लेल समय नहि द पाबि रहल अछि। बिहार मे मजाक बनि चुकल कुलपति पद स सबस बेसी समस्या जरूरतमंद छात्र, शिक्षक आओर कर्मचारी कए भ रहल अछि जेकरा कुलपति सन लोक स भेंट त दूर दर्शन तक नहि भ पाबि रहल अछि।
दैनिक दावा केलक अछि जे जरूरतमंद विद्यार्थी क अति आवश्यक ‘डिग्री’ आ संचिका पर हस्ताक्षर लेल मगध विवि स विशेष दूत संचिका ल कए राजधानी पटना स्थित प्रो.कुमार क आवास पर जाइत अछि। इ ओ जरूरतमंद छथि जिनका नौकरी स ‘काल लेटर’ अबैत अछि आ फेर डिग्री लेल भागल-भागल विश्वविद्यालय मुख्यालय मे पहुंचैत छथि मुदा कुलपति नहि रहला स हस्ताक्षर नहि भ पबैत अछि। ओना प्रो.कुमार क कहब छैन जे ओ तीनू ठाम प्रयाप्त समय दैत छथि। सवाल उठैत अछि अगर ओ सब ठाम प्रयाप्त समय दैत छथि, एकर मतलब इ त नहि जे हुनका दू-चारिटा आओर विश्वविद्यालयक प्रभार द देल जाए। ओना हुनक कार्यकाल समीक्षा त बाद मे कैल जाएत, मुदा राजभवन जेना विश्वविद्यालय कए पंगु बनेबाक प्रयास मे अछि ओ काफी गंभीर मामला अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
पटना । बिहार मे महिला सिपाही आ सब इंसपेक्टर क बहाली दू चरण मे होएत। मुख्यमंत्री नीतीश कुमार क अध्यक्षता मे भेल गृह विभाग क उच्चस्तरीय समीक्षा बैसार इ फैसला लेल गेल। पुलिस महानिदेशक अभयानंद कहला जे 35 प्रतिशत महिला सिपाही आ सब इंसपेक्टर क बहाली लेल कोन प्रक्रिया आ नियम बनाउल जाए ताहि पर बैसार मे चर्च कैल गेल। ज्ञात हुए जे सरकार महिला सिपाही आ महिला सब इंसपेक्टर लेल 35 फीसदी आरक्षण क प्रावधान केने अछि। बैसार मे सिपाही लेल चलि रहल भर्ती आ आगू पांच साल मे पुलिस लेल जे पद स्वीकृत अछि ओहि पर भर्ती प्रक्रिया आ प्रगति पर सेहो मुख्यमंत्री समीक्षा केलथि। आब जे बहाली होएत ओहि मे तीन प्रतिशत पद पिछड़े वर्ग कमहिला लेल आरक्षित होएत। ओ कहला जे महिला सिपाही आ सब इंसपेक्टर क बहाली क नीति कए स्वीकृति लेल मंत्रिमंडल मे पठाउल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नेपालक प्रशासनिक विभाजन
नेपालक भूभाग ५ विकासक्षेत्र, १४ अञ्चल आर ७५ जिलासभ, २१७ नगरपालिका तथा ३१५७ गाविस मे वर्गीकृत अछि ।
विषय सूचीसभ
पूर्वाञ्चल विकास क्षेत्र[सम्पादन करी]
पूर्वाञ्चल विकास क्षेत्र ३ अञ्चल आर १६ जिलासभ मे वर्गिकरण कएल गेल अछि ।
- मेची - जिलासभ: झापा, इलाम, पाँचथर, ताप्लेजुङ
- कोशी - जिलासभ: मोरङ, सुनसरी, धनकुटा, तेरथुम, भोजपुर, सङ्खुवासभा
- सगरमाथा - जिलासभ: सप्तरी, सिरहा, उदयपुर, खोटाङ, ओखलढुङ्गा, सोलुखुम्बु
मध्यमाञ्चल विकास क्षेत्र[सम्पादन करी]
मध्यमाञ्चल विकास क्षेत्र ३ अञ्चल आर १९ जिलासभ मे वर्गिकरण कएल गेल अछि ।
- जनकपुर - जिलासभ: धनुषा, महोत्तरी, सर्लाही, सिन्धुली, रामेछाप, दोलखा
- नारायणी - जिलासभ: रौतहट, बारा, पर्सा, मकवानपुर, चितवन
- बागमती - जिलासभ: काभ्रे, ललितपुर, काठमाडौं, भक्तपुर, धादिङ, नुवाकोट, सिन्धुपाल्चोक, रसुवा
पश्चिमाञ्चल विकास क्षेत्र[सम्पादन करी]
पश्चिमाञ्चल विकास क्षेत्र ३ अञ्चल आर १६ जिलासभ मे वर्गिकरण कएल गेल अछि ।
- लुम्बिनी - जिलासभ: नवलपरासी, रुपन्देही, कपिलवस्तु, पाल्पा, अर्घाखाँची, गुल्मी
- गण्डकी - जिलासभ: गोर्खा, तनहुँ, स्याङ्जा, लमजुङ, कास्की, मनाङ
- धौलागिरी - जिलासभ: पर्वत, बागलुङ, म्याग्दि, मुस्ताङ
मध्य-पश्चिमाञ्चल विकास क्षेत्र[सम्पादन करी]
मध्य-पश्चिमाञ्चल विकास क्षेत्र ३ अञ्चल आर १५ जिलासभ मे वर्गिकरण कएल गेल अछि।
- राप्ती - जिलासभ: दाङ, प्युठान, रोल्पा, सल्यान, रुकुम
- भेरी - जिलासभ: बाँके, बर्दिया, सुर्खेत, दैलेख, जाजरकोट
- कर्णाली - जिलासभ: डोल्पा, जुम्ला, कालिकोट, मुगु, हुम्ला
सुदूर-पश्चिमाञ्चल विकास क्षेत्र[सम्पादन करी]
सुदूर-पश्चिमाञ्चल विकास क्षेत्र २ अञ्चल आर ९ जिलासभ मे वर्गिकरण कएल गेल अछि ।
- सेती - जिलासभ: कैलाली, डोटी, अछाम, बाजुरा, बझाङ
- महाकाली - जिलासभ: कञ्चनपुर, डडेलधुरा, बैतडी, दार्चुला


text:
उत्तपम
उत्तपम एक केरलक खाना छी। उत्तपम या ऊथ्थाप्पम या उथप्पा (तमिल: ஊத்தாபம்) दक्षिण भारतसँ एक डोसा-जेहन पकवान छी जे सामग्रीसभक खाना पकावेवाला बैटरकेद्वारा बनाएल जाइत अछि। डोसासँ भिन्न, जे कुरकुरा आ क्रेप जेहन अछि,उत्तपम एक मोटा पैनकेक अछि जे टपिङक साथ बैटरमे पकावल जाइत अछि।
बनावेक विधि[सम्पादन करी]
उत्तपम चपाती एक १ भाग उडदक दाल आ ३ भाग चामलक अनुपातसँ मिलके बनल अछि, चामलक संयोजन खौलल प्रकारक होवाक चाही आ बासमतीक रुपमे अर्थात् ओ प्रकारक होवाक चाही। दाल आ चामलक सम्मिश्रण पूर्ण घुलल आ उफनल गेल होवाक चाही।
अन्य जानकारी[सम्पादन करी]
उत्तपम बनावेक लेल ५ मिनट समय लगैत अछि। उत्तपमक एक छोटका हिस्सा पानीक साथ मिलावल जाइत अछि आ उफानसँ बल्लेबाजक रूपमे फैलावल जाइत अछि। ई तँ एक कडाही पर समान रूपसँ फैलावल गेल अछि।


text:
अंशुजीक लेल सभ मैथिल ईश्वर सं प्रार्थना करय छलखिन्ह जे ओ जल्दीए नीक होएतीह. विनीत उत्पल जी सन किछ लोक तं हिनका
लेल अभियान तक चला देने छलखिन्ह.
खैर भगवान सभ के प्रार्थना सुनि जल्दीए अंशु जीके नीक करि देलखिन्ह.
विराटनगर नेपाल सं प्रवीण चौधरी जी कहय छथिन्ह जे अंशुजीक मंच पर आबय के खबर सुनि बड़ नीक लागल. एहि सं ईश्वर पर हमर सबहक भरोस आओर मजबूत भेल अछि. ईश्वर लोक के प्रार्थना सुनि लेलखिन्ह.
प्रवीण जी लोक सभ ं सं मिथिला-मैथिलीक लेक काज करय आओर मिथिलाके आगां लs जाए के आग्रह सेहो करय छथिन्ह.
अंशुजी खुद लोक सभ के...सभ मैथिल के प्रति आभार जतएलीह. अंशुजी कहय छथीह जे अहां सभ हमरा लेल भगवान सं जे प्रार्थना करलौं ओहि के लेल हम अहां सभ के ऋणी महसूस करय छी.
अंशुजी इहो कहय छथीह जे उम्मीद अछि अहांक प्रेम...स्नेह पहिनहि के भांति मिलैत रहत.


text:
कैल्ह सोमवार दिन 'लोक संवाद' के बाद पत्रकार सभ सँ बातचीत करैत नीतीश कुमार सेनाध्यक्ष केर नियुक्ति पर विवाद लेल कहलनि कि सेना क' ओ कुनु तरहक विवाद म' नहि आने चाहैत छैथ आर ओहिक बारे मे हुनका बेसी जानकारी नहि छैन्ह। बगैर जानकारी के ओ कुनु मुद्दा पर बाजे नहि चाहैत छैथ।
हालही मे नव सेनाध्यक्ष केर नियुक्तिक मुद्दा पर विपक्षी दल नरेंद्र मोदी सरकार केर आलोचना केलन्हि। नीतीश कुमार के एहि मुद्दा पर उक्त वक्तव्य सँ साफ अछि कि फिलहाल नोटबंदी के बाद एहि मुद्दा पर सेहो ओ विपक्षी दल सभ सँ अलग विचार राखैत छैथ। ओनाकि हुनकर पार्टी जनता दल (यू) केर प्रवक्ता केंद्र केर पहिने आलोचना केलन्हि।


text:
मणिभूषण राजू
मात्र 25 वर्ष क अल्पायु मे योग विद्या मे विश्व कीर्तिमान स्थापित करनिहार योगाचार्य श्री रवि व्योम शंकर झा, योगक क्षेत्र मे लगातार दू-दूटा विश्व कीर्तिमान अपना नामे कए चुकल छथि । मूल रूप से मिथिलाक मधुबनी जिलाक बेनीपट्टी प्रखंड क ढ़ंगा(पश्चिम) गामक एकटा साधारण परिवार मे जनमल श्री झा पिता श्री श्रेष्ठ नारायण झा आ माता श्रीमती कांति देवी क चारिटा संतान मे सबसे छोट पुत्र छथि । बच्चे से अहाँ शांत, मृदुभाषी आ आध्यात्मिक प्रवृति क रहलाह । बचपन मे पिताजी हिनका ‘वामदेव’ कहिकए बजाबैत छल और आन लोग ‘बमबम’ से सम्बोधित करैत छलाह ।
श्री रवि जी अपन प्राथमिक शिक्षा अपने गामक राजकीय मध्य विद्यालय, ढ़ंगा(पश्चिम) से केलथि, तत्पश्चात 2008 ई. मे अहाँ मधुबनी जिलाक प्रख्यात “वाटसन हाई स्कूल” से मैट्रिक आ ओकर बाद आर. के. कालेज, मधुबनी से कला -संकाय से अन्तरस्नातक(2010) केलाक बाद हिन्दी से स्नातक (2013) केलाह ।
बचपन मे हम-उम्र आओर छोट-छोट साथी संगे खेलकूद, शारीरिक व्यायाम आ योग मे अग्रसर भूमिका मे रहैत छलाह । रोज अपन गामक बच्चा संगे नहर पर व्यायाम करैत छलाह । हिनकर कुशल नेतृत्व क्षमता क कारणे मित्रगण हिनका ‘बाबा’ कहिकए सम्बोधित करैत छलाह ।
नियमित व्यायाम अओर योगक हिनकर सफल मार्गदर्शन मे 2011 से हिनकर कैकटा सखा-मित्र आओर शिष्य ‘सेना’ मे आर आन सरकारी आ प्राइवेट संस्थानों मे अपन जगह बना चुकल छथि । बचपन से गामक हरेक समाजिक कार्य मे बढ़िचढ़ि कए हिस्सा लेनाय श्री रवि जी क लेल जीवनक अहम हिस्सा छल । योग आओर आध्यात्म क पहिल ज्ञान श्री रविजी कए अपन परिवारे से भेटल । दादाजी स्व. श्री कमलाकांत झा आओर स्व. श्री शीलाकांत झा हिनकर प्रथम गुरू छलाह । ‘शारीरक साधना’ आ परिश्रम क शिक्षा स्व. श्री कमलाकांत झा जी से आ ‘लय योग’ , ‘भक्ति योग’ क प्राथमिक शिक्षा स्व. शीलाकांत झा जी से प्राप्त केलथि ।
मैट्रिक क बाद टेलिविजन पर योगगुरू बाबा रामदेव क योग शिक्षा से प्रेरित भएकए श्री रविजी सर्वप्रथम त्रिलोकनाथ उच्च विद्यालय, कलुआही मे प्रथम योग शिविर का आयोजन केलथि और फेर ई क्रम ओतय से ‘वाटसन हाई स्कूल,मधुबनी’ आओर ‘आर.के. कालेज, मधुबनी’ तक सतत चलैत रहल । एहि दौरान जखनो गाम अबैत छल त गामक राजकीय मध्य विद्यालय, ढ़ंगा (पश्चिम) मे बच्चा कए नि:शुल्क योग प्रशिक्षण दैत रहल ।
6 दिसंबर 2010 कए योगगुरू बाबा रामदेव जी क मधुबनी प्रवास क कार्यक्रम छल जाहिमे पतंजलि क कार्यकर्ताओं क संगे रूपरेखा स लकए सम्पूर्ण व्यवस्था आ योग प्रशिक्षण क जिम्मेदारी श्री रवि जी उठौलथि । श्री रवि जी क एहि मेहनत आओर लगनशीलता से बाबा रामदेव एतेक प्रभावित भेल जे देशभरि मे योग-शिक्षा क प्रचार-प्रसार मे आगू एबाक लेल कहलथि । योग गुरु बाबा रामदेव जी क यैह गप से प्रभावित भकए श्री झा निश्चय केलथि जे अपन सम्पूर्ण जीवन योग-शिक्षा क प्रचार-प्रसार हेतु समर्पित करब आओर हरिद्वार मे आयोजित होएबला शिविर मे जेबाक निर्णय लेलथि ।
2011 मे हरिद्वार मे योगशिविर मे भाग लेबाक बाद श्री रविजी अपन सम्पूर्ण जीवन योग-शिक्षा कए समर्पित करबाक दृढ़ निश्चय केलथि । जखन बहुतो प्रयास क बादो लोग हिनकर दृढ़ निश्चय कए अथक प्रयास क बादो नहि बदलि पेलाह त हिनकर एहि प्रतिबद्धता अओर समर्पण कए देखिकए माता-पिताजी हिनका योगविज्ञान मे एम.ए. करबाक लेल हरिद्वार जेबाक अनुमति प्रदान केलथि । एहि अनुमति क संगे श्री रवि जी आजीवन ब्रम्हचारी रहि योग साधना कए अपन जीवन समर्पित केलथि ।
2013 ई. मे स्नातक पूर्ण हेबाक पश्चात श्री झा पतंजलि विश्वविद्यालय से एम.ए.(योगविज्ञान) मे नामांकण लेलथि । एहि शिक्षाक दौरान योगक सभटा विधा मे श्री रविजी विधिवत निपुणता हासिल केलथि आओर योगपीठ मे शत प्रतिशत(100%) उपस्थिति देनिहार प्रथम छात्र बनलाह । एहि दौरान देशभर मे आयोजित योगशिविर मे योगगुरू बाबा रामदेव क संग सह-योगशिक्षक क रुप मे अपन सेवा दैत रहलाह । एहि दौरान फिल्म ‘दंगल’ मे अभिनेता आमिर खान कए स्वास्थ्य संबंधी युक्ती (Health Tips) देलथि।
योग मे “आसन क राजा” “शीर्षासन” सबसे कठिन आसन, जे कि योग गुरु रवि क सबसे प्रिय योग विधा रहल छल । बचपने से हिनका मे विश्व कीर्तिमान बनाने क जुनून छल । आ एकरे प्रतिफल अछि जे 21 जून 2016 ई. कए पतंजलि योग शिविर, फरीदाबाद(हुडा ग्राउंड) मे “शीर्षासन” मे विश्व कीर्तिमान स्थापित केलथि आओर सम्पूर्ण विश्व मे अपन देशक नाम रौशन केलथि ।
एहि विजय क संगे श्री झा फेर स निश्चय केलथि जे आब अगला बेर “शीर्षपद्मासन/पद्मशीर्षासन”-‘शीर्षासन मे पद्मासन’ मे विश्व कीर्तिमान बनाओत आओर एक सालक कठिन तपस्या आओर परिश्रम क बाद पुन: 21 जून 2017 कए जी.एम.डी.सी. ग्राउंड, अहमदाबाद मे “शीर्ष पद्मासन” मे विश्व-कीर्तिमान बनेलथि ।
आब योगाचार्य रवि झा जी क अगिला लक्ष्य योग मे विश्व कीर्तिमान क “हैट्रिक” लगेबाक अछि । ओ एहि साल 21 जून 2018 कए “मैराथन योग” में विश्व कीर्तिमान क तैयारी कए रहल अछि ।
पतंजलि क भुतपूर्व छात्र समागम मे जतय योग गुरु स्वामी रामदेव अपने मौजूद छलाह, ई घोषणा केलथि जे योगरत्न रवि झा आबय बला 21 जून कए अंतराष्ट्रीय योग दिवस क पावन अवसर पर 60 घंटाक मैराथन योग करत, जे पुन: एकटा विश्व कृतिमान होएत । इस घोषणा क बाद योगरत्न रवि जी अपन तैयारियों क प्रदर्शन केलथि आ आधा घंटे क दौरान अनेकोनेक योगासन केलथि ।
शीर्षासन मे, शीर्ष पद्मासन मे रवि जी एहि स पहिने दूटा विश्व कीर्तिमान बना चुकल छथि, आब 21 जून कए योगरत्न रवि मात्र 25 वर्ष क आयु मे 60 घंटा धरि अनवरत मैराथन योग करत जे फेर एकबेर एकटा विश्व कीर्तिमान होएत ।
वर्तमान मे रवि जी राष्ट्रीय राजधानी दिल्ली मे योगक प्रशिक्षण देबाक काज कए रहल छथि । विभिन्न सामाजिक आ गैर राजनीतिक संस्था क माध्यम से नि:शुल्क योग आ आध्यात्म शिविर आयोजन कए गरीब आओर पिछड़ा बच्चा-युवा क प्रोत्साहन आ मार्गदर्शन करैत रहला अछि । योग मे अपन विश्व स्तरीय पहचान बना चुकल श्री रवि झा अपन एहि सफलता क श्रेय अपन माता-पिता, पतंजलि विश्वविद्यालय क गुरुजन आ अपन परम मित्र आनंद कए दैत छथि ।
अखैन धरि लगातार तीनटा विश्व कीर्तिमान योग क विभिन्न विधाओं मे कोनो एकटा व्यक्ति द्वारा बनल होए, एहन दुर्लभ काज अखैन धरि संभव नहि भेल अछि ई पूरा विश्व मे कहियो भी देखबाक लेल नहि भेटल अछि । 21जून कए जखन ई संभव होएत त एकबेर फिर सम्पूर्ण विश्व पटल पर हम भारतवासी क लेल ई गौरव क गप होएत ।


text:
राज्यसभा सदस्यता पर संशय के बीच शरद यादव खुद उपराष्ट्रपति वेंकैया नायडू क' एक पाती लिख नीतीश कुमार केर जदयू अध्यक्षता क' चुनौती देलनि। शरद यादव जेडीयू के सांसद कौशलेंद्र क' सेहो एहि बाबत पाती लिखलनि। गौरतलब अछि कि शरद यादव के राजद द्वारा आहूत महारैली म' भाग लेबा पर नीतीश कुमार जदयू नेता शरद यादव केर राज्यसभा सदस्यता खत्म करबाक लेल बयानबाजी क' रहल छथि।
बताओल जे रहल अछि कि राज्यसभा सदस्यता पर जारी अनिश्चितता के बीच शरद यादव दावा केलनि कि पार्टी केर बहुमत नीतीश कुमार के भाजपा संग गठबंधन क' केर समर्थन नहि करैत अछि।
बताओल जे रहल अछि कि शरद यादव केर एहि पाती ल'क' जेडीयू प्रवक्ता नीरज कुमार हुनका पर हमला करैत कहलनि कि शरद यादव राज्यसभा केर सदस्यता बचेबाक लेल फुइस बाजी रहल छथि आओर महागठबंधन टुटबाक बाद सँ शरद यादव बगावती तेवर अपनेना छथि।


text:
दरभंगा : बिहारमे मैट्रिककेँ वार्षिक माध्यमिक परीक्षा शुरू भs गेल। दू दिन पहिने बिहार बोर्ड परीक्षा समिति केर अहि परीक्षा मादे निर्देश छल जे परीक्षार्थी जूता-मौजा पहिरकय परीक्षामे नहि बैसि सकैत अछि जाहिकेर पालन करैत सब परीक्षा केंद्र पर परीक्षार्थी लोकनिकेँ बीच देखबाक भेटल। विद्यार्थी लोकनि चप्पल पहिरकय परीक्षा देबाक लेल आयल छल। चेहरा पर निराशा साफ झलैक रहल छलनि।
किछु विद्यार्थी केँ जखन पूछल गेल जे चप्पल पहिरकय परीक्षा देबै आयल छी, नीक लागैय तs उदास मोनसँ कहलनि जे कि करब सरकारक निर्देश छन्हि जेकर पालन तs करिये पड़त। सरकार जौं गंजी आ हाफ-पेंट पहिरकय एबाक लेल कहितैथ तs ओहो पहिर आबितौं।
शहरमे रास्ता पर जामक समस्या तs आनो दिन खूब रहैत छैक मुदा आय ओहुसँ बेसि समस्याक सामना नगरवासी संगहि यात्री लोकनि केर करै पड़लनि। जगह-जगह मोटरसाइकिल पर जाहिठाम दू आदमीकेँ बैसबाक कायदा छैक तहिठाम तीन आ ओहूसँ बेसी चारि-चारि लोककेँ बैसिकय यात्रा करैत देखल गेल, हेलमेट केर के पूछैय लोक जाम होबाक कारणे परेशान छल। नगरनिगम द्वारा ट्रैफिक कंट्रोल करबाक लेल सेहो कउनो विशेष व्यवस्था नहि छल। चहूँदिश सरकारक देल निर्देशकेँ आलोचना सेहो खूब भs रहल छैक। अभिभावक लोकनिमे तामश खूब छन्हि।


text:
पटना । बिहार दिवस क उद्घाटन समारोह मे मुख्यमंत्री नीतीश कुमार महिला लेल कईटा सनेस क घोषणा केलथि, जाहि मे सबस महत्वपूर्ण अछि जे राज्य पुलिस लेल भर्ती मे अब 35 फीसद पद महिला लेल आरक्षित होएत। मुख्यमंत्री क एहि घोषणा स अगिला पांच साल मे कम स कम ग्यारह हजार महिला बिहार पुलिस क विभिन्न पद पर नियुक्त हेतीह।
महिला सशक्तीकरण कए समर्पित एहि बेरक बिहार दिवस पर मुख्यमंत्री नीतीश कुमार शुक्रदिन गांधी मैदान मे कहला जे पुलिस स जुड़ल सब तरह क पद पर भर्ती मे महिला लेल 35 फीसद सीट आरक्षित होएत। संगहि सब तरह क सहकारी संगठन आ पैक्स (प्राथमिक कृषि साख समिति) क सेहो आधा सीट (50 फीसद) आब महिला क गठन कैल जाएत। महादलित महिला लेल साक्षरता योजना चलत। मुख्यमंत्री कहला जे ओ एक-एकटा बच्ची कए मार्शल आर्ट आ जूडो कराटे क ट्रेनिंग दियेबाक व्यवस्था क रहल छथि। एखन धरि लाख बालिका कए जूडो कराटा क ट्रेनिंग दियाउल गैल अछि। अगिला साल बिहार दिवस पर 40 स 50 हजार बालिका गांधी मैदान मे एकसंग मार्शल आर्ट क प्रदर्शन करतथि ।
बिहार पुलिस मे महिला लेल आरक्षण स महिला मे गजब उत्साह अछि। कारण अछि जे आगामी पांच साल मे सरकार पुलिस क विभिन्न पद पर 31,102 क संख्या मे बहाली क निर्णय लेने अछि। कैबिनेट गृह विभाग क एहि प्रस्ताव कए अपन मंजूरी द देने अछि। गृह विभाग इ अधिसूचना सेहो जारी क देने अछि जे कोन साल केतबा संख्या मे पुलिस मे भर्ती होएत। गृह विभाग क अधिसूचना क अनुसार वित्तीय वर्ष 2012-13 स अगिला पांच साल तक प्रति वर्ष 5209 सिपाही क भर्ती हेबाक अछि। एहि मे आब 35 फीसद आरक्षण महिला लेल भ गेल। पहिने इ आरक्षण मात्र तीन प्रतिशत क छल। पैंतीस प्रतिशत आरक्षण भेटला स अगिला पांच साल तक प्रति वर्ष 1823 महिला पुलिस कांस्टेबल क भर्ती होएत। एहि प्रकार स पांच साल तक लगातार 466 अवर निरीक्षक क नियुक्ति होएत । एहि हिसाब स सब वर्ष 163 महिला अवर निरीक्षक पुलिस मे बहाल भ जेतीह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार दिवस पर महिला कए भेटल सनेस
पटना । बिहार दिवस क उद्घाटन समारोह मे मुख्यमंत्री नीतीश कुमार महिला लेल कईटा सनेस क घोषणा केलथि, जाहि मे सबस महत्वपूर्ण अछि जे राज्य पुलिस लेल भर्ती मे अब 35 फीसद पद महिला लेल आरक्षित होएत। मुख्यमंत्री क एहि घोषणा स अगिला पांच साल मे कम स कम ग्यारह हजार महिला बिहार पुलिस क विभिन्न पद पर नियुक्त हेतीह।


text:
नई दिल्ली केँ कांस्टीट्यूशन क्लब म' आयोजित एक कार्यक्रम केँ दरमियान रेल मंत्री कहला कि ओ मांझी के गाम तक रेल लाइन बिछेबाक लेल अधिकारि सभ सँ गप करता। रेल मंत्री सुरेश प्रभु कहला कि गहलौर केँ स्टेशन केर नाम बाबा दशरथ मांझी के नाम पर राखल जायत।
'अक्षर संसार फाउंडेशन' द्वारा आयोजित 'मगध महोत्सव' म' शिरकत करबाक लेल पहुँचल सुरेश प्रभु खुद क' बिहारी बतौलनि आर कहलनि कि बिहार केँ लोगक संग हुनकर भावना जुरल छैन्ह।
जानकारी मुताबिक़ दशरथ मांझी केँ गाम गहलौर केँ जरूरतक हर छोट पैघ समान वजीरपुर केर बाजार म' भेटैत छल। पहाड़ वजीरपुर आर गहलौर केँ बीचक रास्ता रोकने छल। 80 किलोमीटर नमहर रास्ता तय केलाक बाद लोग वजीरपुर तक पहुँचैत छलाह। दशरथ मांझी केँ अथक प्रयास सँ 80 किलोमीटर नमहर रास्ता महज 2 किलोमीटर भ' गेलनि। दशरथ मांझी 22 साल धरी असगरे छेनी - हथौड़ी सँ पहाड़ काटीकेँ राह बनेला। आय सब हुनका भगीरथ कहैत छैन्ह। आब भगीरथ यानी दशरथ यानी माउंटेन मैन केँ गाम तक ट्रेन चलत।


text:
एमहर मलयगिरिक चोटी पर घुमैत राजा जीमूतवाहन दूर सँ कोनो स्त्रीक कानब सुनलनि। हुनक दयालु हृदय विह्वल भ उठल। ओ ओहि स्त्रीक समीप पहुँचलाह। आ सअनुरोध पुछला पर पता चललनि कि पूर्व प्रतिज्ञाक अनुसार हुनकर एकमात्र पुत्र शंखचूर्ण के आई गरुड़ के आहार के लेल जेबाक छैन। नागक संग गरुड़ के जे समझौता भेल छल तकरा अनुसारे मलयगिरिक शिखर पर नित्य एकटा नाग ओकर आहारक लेल पहुँच जैत छल। शंखचूर्ण के मायक ई विपत्ति सुनि जीमूतवाहनक हृदय सहानुभूति आ करुणा सँ भैर गेलनि, कियाक त शंखचूर्ण अपन मायक वृद्धावस्थाक एक मात्र सहारा छल।
जीमूतवाहन शंखचूर्ण के माय के आश्वासन देलनि कि- माता अपने चिंता जुनि करी हम स्वयं अपनेक पुत्रक स्थान पर गरुड़क आहार बनबाक लेल तैयार छी।
जीमूतवाहन ई कहि शंखचूर्ण के हाथ सँ ओहि अवसर के लेल निर्दिष्ट लाल वस्त्र ल' धारण केलनि आ हुनकर माता के प्रणाम कए विदाई के आज्ञा माँगलनि। नाग माता आश्चर्य में डूबि गेलीह। हुनकर हृदय करुणा सँ और बोझिल भs उठलनि आ ओ जीमूतवाहन के बहुत रोकबाक यत्न केलनि, मुदा ओ कहाँ रुकै वला छलाह। ओ तुरंत गरुड़ के आहार के लेल नियत पर्वत शिखरक मार्ग पकड़लनि और माय आ पुत्र आश्चर्य सँ हुनका जाएत देखैत रहि गेला।
ओमहर समय पर गरुड़ जखन अपन भोजन-शिखर पर आयल और बड़ प्रसन्नता सँ एमहर-ओमहर देखैत अपन भोजन पर मुँह लगेलक त ओकर प्रतिध्वनि सँ संपूर्ण शिखर गूँजयमान भs उठल। जीमूतवाहनक दृढ़ अंग पर पड़ल ओकर लोल के सेहो बड़का धक्का लगलै । ई भीषण स्वर ओहि धक्के सँ उत्पन्न भेल छल। गरुड़क माथ चकराय लागल। थोड़बा कालक पश्चात जखन गरुड़ के किछु सुधि एलै तखन ओ पूछलक- अपने के थिकौंह? हम अपनेक परिचय पएबाक लेल बेचैन भs रहल छी।
जीमूतवाहन अपन वस्त्र में ओहि तरहें लेपटल रहलाह आ कहलनि , पक्षिराज हम राजा जीमूतवाहन छी, नागक माता के दुख हमरा सँ देखल नै गेल ताहि लेल हम ओकर स्थान पर अपनेक भोजन बनबाक लेल आबि गेलौंह, अपने निःसंकोच हमरा खाऊ। पक्षिराज जीमूतवाहन के यश आ शौर्य के बारे में जानैत छलाह, ओ राजा के बड़ सत्कार सँ उठोलनि आ हुनका सँ अपन अपराधक क्षमा-याचना करैत कोनो वरदान मांगबाक अनुरोध कएलनि।
गरुड़क बात सुनि प्रसन्नत्ता और कृतज्ञताक वाणी में राजा कहलनि- हमर इच्छा अछि कि अपने आई तक जतेक नागक भक्षण कयलौंह अछि, ओहि सभ के अपन संजीवनी विद्या के प्रभाव सँ जीवित क दीं, जाहि सँ शंखचूर्ण केर माता के समान और ककरो माता के दुःखक अवसर नै भेटै।
राजा जीमुतवाहनक अहि परोपकारिणी वाणी मे एतेक व्यथा भरल छल कि पक्षिराज गरुड़ विचलित भs उठलाह। ओ गदगद कंठ सँ राजा के वचन पूरा करबाक वरदान देलनि और अपन अमोघ संजीवनी विद्या कर प्रभाव सँ समस्त नाग के जीवित कय देलनि।
अहि अवसर पर राजकुमारी मलयवती के पिता आ भाई सेहो जीमूतवाहन के तकैत ओतहि पहुँच गेलाह। बड़ धूमधाम सँ मलयवतीक संग जीमूतवाहनक विवाह कएलनि। ई घटना आश्विन मासक अष्टमी के दिन घटित भेल छल, तहिये सँ समस्त स्त्री जाति में अहि पाबनिक महिमा व्याप्त भेल।
मूल संदर्भ जीमूतवाहन के अहि प्रयास सँ एकटा माय के पुत्रक रक्षा भेल, हुनका पुत्र के जीवनदान भेटलनि।


text:
दुपहर 12:15 से 1 बजे के बीच आयोजित भेल मानव श्रृंखला मे JDU, RJD, कांग्रेस आर बीजेपी सहित बहुत रास राजनीतिक दल के प्रतिनिधि सेहो शामिल भेलन्हि। सांसद, विधायक, विधान पार्षद समेत राजनीतिक दल के लोग, स्कूल-कॉलेज के छात्र-छात्रा, सरकारी कर्मचारी एहिमे शामिल भेल। मानव शृंखला केर वीडियॉग्रफी लेल सभ जिला मे एक-एक ड्रोन के संघ विडियॉग्रफी दल तैनात छल।
मानव श्रृंखला के फोटो लेबाक लेल तीन उपग्रह आर ड्रोन केर इस्तेमाल कायल गेल छल। तीन उपग्रह मे 1 विदेशी आर 2 भारतीय अंतरिक्ष अनुसंधान संगठन (इसरो) के छल। ऐहिक अतिरिक्त राज्य सरकार के 4 हेलीकॉप्टर सेहो एरियल फटॉग्रफी आर विडियॉग्रफी मे लागल छल। एहि आयोजन के विश्व रिकॉर्ड मे शामिल करबाक लेल लिम्का बुक ऑफ वर्ल्ड रिकॉर्ड मे सेहो रजिस्ट्रेशन कराओल गेल आर लिम्का बुक ऑफ वर्ल्ड रिकॉर्ड के कर्मचारी सेहो पटना मे मौजूद छला।
पूरा राज्य मे आयोजन शांतिपूर्वक बताओल जे रहल अछि। कतहू कुनू अप्रिय घटना होयबाक सुचना नहि भेटल अछि। प्राप्त जानकारी केर मुताबिक मानव श्रृंखला कार्यक्रम के दौरान नालंदा मे 15 स्कूली बच्चा बेहोश भ' गेल छल। आन जिला सभसे सेहो बच्चा सभक बेहोश होयबाक खबैर अछि।


text:
बुधवार, 21 फ़रवरी 2018
मैट्रिकक' परीक्षार्थि लक' जा रहल गाड़ी दुर्घटनाक' शिकार, 5 के स्थिति गंभीर
नवादा : मैट्रिकक' परीक्षार्थि लक' जा रहल मैजिक गाड़ी दुर्घटनाक' शिकार भ गेल। एही सड़क दुर्घटना में 20 स' 25 परीक्षार्थी घायल भ गेल छैथ, जाहि में 5 के स्थिति गंभीर अछि। प्राप्त सूचना के मुताबिक मैजिक वाहन पर सवार भ बच्चा सभ परीक्षा देब जा रहल छल।
एही दौरान मैजिक अनियंत्रित भ' क' सड़कक' कात में पलट गेल। जाहि में 20-25 छात्र घायल भ गेल। सड़क दुर्घटना में घायल भेल छात्रक' इलाज नवादा सदर अस्पताल आओर निजी क्लिनिक में करायाल जा रहल अछि। मैजिक वाहन नवादा स' वारसलीगंज जा रहल छल। एही क्रम में कादिरगंज के माया बीघा के लग गाड़ी पलैट गेल।
प्रत्यक्षदर्शी के अनुसार गाड़ी पर क्षमता स' ज्यादा बच्चा बैसेने छल। घटनास्थल पर सदर एसडीपीओ आओर एसडीएम पहुँच क' घायलक' हाल - चाल पुछलाह।
Labels: नवादा


text:
ऐही घटनाक बारे मे सएपी दीपक बरनवाल मीडिया सँ बात करैत कहलनि कि ई गैंग दरभंगा, मधुबनी आओर सुपौल जिला मे शक्रिय छल। लुटेरा गैंगक सदस्य चोरी आओर लूटपाट केँ गाड़ी क' नेपाल केर इलाका मे पांच सँ दस हजार टाका मे बेचैत छल।
सएपी दीपक बरनवाल आगा कहलनि कि ई गैंग अगबे 2017 मे 150 सँ बेसी मोटरसाइकिल लूटने छल। गैंग केर सदस्य सभ पहिने गाड़ी पर निशाना बनबैत छल, फेर रेकी करैत छल आओर मौका भेटते मास्टर चाभी सँ मोटरसाइकिल खोएल फरार भ' जायत छल। फिलहाल, पुलिस ऐहिके बड़का कामयाबी मानैत चोरी आओर लूटक घटना पर अंकुश लगेबाक बात कही रहल अछि।


text:
आय भोर पांच बजे जखन लोग सभ ओहि दिस से गुजरल तें बच्चिया के कानैक आवाज सुनाल परलैन्ह। नवजात बच्चिया क' कपड़ा मे लटपटा कूड़ाक ढ़ेरी पर फेकल गेल छल। लोग सभ तुरंत बच्चिया के बाहर निकालैन्ह। अप्पन सभ भलेहिं हुनका बेटी होयबाक दंड देलैन्ह मुदा ओहि मोहल्ला केर रहिवासी महिला सोनिया बच्चिया केर माँ बनबाक लेल आगू अएलीह।
मासूम महिलाक कोरा मे आबैते हँसे लागली। ओतहि महिलाक भीतर सेहो माय केर ममता फूटी पड़ल। एहि बातक सूचना जखन चाइल्ड लाइन कर्मी क' भेटल तेँ ओ बच्चिया के लेबा पहुँचल। मुदा मोहल्लाक लोग बच्चिया देबा से इंकार क' देलैन्ह।
बहरहाल, टाउन थाना आर राजनगर थाना बच्चिया के लेबा मे चाइल्ड लाइन केर मदैद के रहल अछि। चाइल्ड लाइन कर्मी केर मानी तें एहि तरहक बच्चा के रखबाक लेल सरकार केर दत्तक ग्रहण केंद्र अछि, जता मजिस्ट्रेट बच्चा के भेजैत अछि। ओतहि सरकार डिस से सभ सुविधा सेहो देल जायत अछि।
ओतहि, मोहल्ला वासी सभक कहब छैन्ह कि ऐता कैको अवैध तरिका से नर्सिंग होम चलाओल जे रहल अछि, जते नवजात बच्चा खासकरीके बेटी सभके जन्म देबा फेक देल जायत अछि। एहि पर प्रशासन किछ नहि क' रहल अछि।


text:
गुरुवार, 27 अक्तूबर 2016
Home कविता श्री मणिकांत झा द्वारा रचल सुन्दर सं कविता शुभकामना देश सीमापर तैनात वीर सैनिक लोकनिक लेल दीयाबातीक शुभकामना
श्री मणिकांत झा द्वारा रचल सुन्दर सं कविता शुभकामना देश सीमापर तैनात वीर सैनिक लोकनिक लेल दीयाबातीक शुभकामना
देश सीमापर तैनात वीर सैनिक लोकनिक लेल दीयाबातीक शुभकामना -
शुभकामना सेना केँ
----------------------------
देशक सीमा पर अड़ल रहू
दुश्मन छाती पर चढ़ल रहू
हे वीर सपूत बढ़ैत चलू
नित नूतन कीर्ति गढ़ैत चलू
कतबो आबय बाधा पथ मे
चाहे टूटय पहिया रथ मे
पाछा घुरि कय ने आब देखु
स्वर्णाक्षर मे इतिहास लिखु
दीपक माला हम बना रहल
दीयाबाती छी मना रहल
अहाँ तिमिर गगन सँ भगा दिय’
सीमा पर झंडा लगा दिय’
सबा करोड़ अछि अहाँक संग
दियौ देखाय आब अपन रंग
तोपे सँ छोड़ू बम गोला
बंदूक सँ फूलझरीक शोला
भाँजू कसिकय उक्का लोली
अनधुन चलबी अपने गोली
आइ मना लीय दीयाबाती
हम दै छी शुभकामक पाती
नित नूतन बनि हूँकार भरी
मणिक्रांति गीत स्वीकार करी ।।
- मणिकांत झा , दरभंगा
२७-१०-१६ ।
Labels: कविता


text:
मुम्बई। 03 फरवरी। एक उदीप्त नक्षत्र, मिथिलाक लाल, मिथिला - मैथिलीक प्रति समर्पित योद्धा स्वo धीरजजी बीच्चहिमे सभ किछु त्यागि महाअनंतमे विलीन भऽ गेलथि । पंचभौतिक स्वरूपमे भलेहि ओ दृष्टिगत नञि भS सकताह, परंच जन - गन केर मनमे सदैव हुनक स्मृति, विपुल मैथिल समाजक लेल पथ-प्रदर्शक आओर प्रेरणाक प्रखर मार्गनिर्देशन प्रदान करैत रहताह ।
आगामी 05 फरवरी, 2017 यथा रविदिन नेरूल स्थित "राजेन्द्र भवनमे (बिहार मित्र - मंडल)" 11 बजे दिनमे ओहि महान पुण्यात्मा केर पावन स्मृतिमे श्रद्धांजली - सभा आयोजित कयल गेल अछि ।
मुंबई स्थित समस्त मैथिलसेवी संगठन एवं मैथिलीनुरागी वरिष्ठ समाजसेवी महानुभावसँ निवेदन अछि जे बेशी सँ बेशी संख्यामे रविदिन 11 बजे "राजेन्द्र भवन अवश्य पहुँची एवं अपन प्रिय मिथिलारत्न धीरज बाबू केर प्रति विनम्र श्रद्धापुष्प समर्पित करी ।
"एहि श्रद्धांजली - सभामे "मैथिल समन्वय समिति" केर संरक्षक परमादरणीय डॉ. संदीप झाजी समेत मैथिल समन्वय समिति केर सभ पदाधिकारी समेत सदस्यगण सेहो उपस्थित रहताह । जहिना धीरज बाबूक अंत्येष्ठिक समय विपुल संख्यामे उपस्थिति भेल छल, तहिना ओहूसँ बेशी संख्यामे आयोजित श्रद्धांजली - सभामे उपस्थित होइत "मिथिला -पुत्र" केर अमर आत्माके सद्गति हेतु परम पिता परमेश्वरसँ प्रार्थना निवेदित करी ।"


text:
हैदराबाद : मैथिली साहित्यिक मंच 'देसिल बयना'क कल्हुका (१३/०३/२०१३) मासिक बैसार संस्था आ सदस्य लोकनिक लेल किछु विशिष्ट रहल. सदस्य कुमार सौरभक हेमनि मे विवाह भेलनिहें, नव-विवाहित दंपत्ति केँ संस्थाक दिस सँ पुष्पगुच्छ आ स्मृति-चिन्हक संग मंगलमय वैवाहिक जीवनक लेल शुभकामना देल गेल.
एकर अतिरिक्त, दस गोट युवा रचनाकारक समवेत प्रयासक रूप मे हालहि मे 'नवारंभ' द्वारा प्रकाशित भेल मैथिलीक पहिल लप्रेक संग्रह 'प्रेमक टाइमलाइन'क स्थानीय विमोचन सेहो भेल. नवतुरिया सबहक समवेत प्रयासक प्रतिफल एहि पोथी मे दस गोट हस्ताक्षरक कथा संकलित अछि जाहि मे सँ दू टा लप्रेककार, यथा विकाश झा आ शारदा झा संस्थाक सदस्य सेहो छथि, संस्था गौरवान्वित होइत एहि दुनू रचनाकार केँ पुष्पगुच्छ आ स्मृति-चिन्हक संग बधाइ आ भविष्य मे निरंतर उत्कृष्ट रचनात्मकताक लेल शुभकामना देलक. दुनू रचनाकार पोथी मे सँ किछु बीछल लप्रेक'क पाठ सेहो कयलनि.
प्रत्येक बैसार जकाँ एहि बैसार मे सेहो सदस्य लोकनि अपन स्वरचित कविताक पाठ कयलनि. जाहि मे चंद्रमोहन कर्ण, मनोज शांडिल्य,शारदा झा, विकाश झा, अमर झा एवं शम्भुनाथ झा अपन-अपन कविताक पाठ कयलनि. एकरा अलावे अर्चनाजीक मधुर कंठ सँ फगुआ गीतक गायन सेहो भेल.
मैथिलीक वरिष्ठ साहित्य आ समाज सेविका श्रीमती अणिमा सिंहक निधन पर उपस्थित सदस्य लोकनि दू मिनटक मौन राखि अपन श्रद्धांजलि अर्पित कएलनि.
कुल मिला क' ई बैसार अविस्मरणीय भ' गेल। 'देसिल बयना'क समस्त सदस्य लोकनि केँ एहि विलक्षण गोष्ठीक लेल कोटिशः बधाइ आ अध्यक्ष श्री चंद्रमोहन कर्ण जीकेँ विशेष रूप सँ अशेष धन्यवाद जे एहि बैसारक अद्भुत आयोजन अपन आवास पर कएलनि.
रिपोर्ट : मनोज शांडिल्य
नोट :- मैथिलीक एही पहिल लप्रेक संकलन प्रेमक टाइमलाइन sappymart सं कीनल जा सकैछ. बेसी जानकारी लेल 09934666988 & 09334359514 पर संपर्क करी..


text:
मिथिला मे मिथिला-मैथिली-मैथिल लेल जे कोनो संघर्ष एखन धरि भेल अछि, ओहि मे सभ सं बेसी साहित्यकारेक भागीदारी देखल गेल अछि. लोकनेता आ'कि आम जनता कहियो मूल आंदोलन वा संघर्ष (किएक तऽ आंदोलन शाइत भेबे नहि केलैए एखन धरि कोनो) सं नहि जोड़ल गेल जकर नतीजा छै जे आइ धरि अधिकतर मांग कें सत्ता द्वारा ठोकराओल गेलै, संघर्ष अपन मूल उद्देश्य सँ भटकैत रहल आ' संस्था सभ पारिवारिक बनि क' रहि गेल अछि.
दुष्प्रभाव एहन पड़ल छै समाज पर जे आमजन आंदोलनकारी सभ कें चाटुकार सँ बेसी किछु नहि बुझैत छथि. जँ कियो कत्तौ मैथिल अस्मिताक रक्षार्थ कोनो तरहक नव कार्यक्रम ठनैत छथि तऽ ओहि मे लोक के व्यवसाय सँ बेसी किछु नहि देखाइ छै.
एहि दुर्गतिक लेल मूल रूप सं दू टा बात जिम्मेदार छै. पहिल जे जखन सत्ता समाजक उच्चवर्गक हाथ मे रहै तखन ओ कतिआएल आ' पछुआएल वर्गक लोक के उत्थानक लेल कोनो उल्लेखनीय काज नहि केलक. सभ दिन ओहि उपेक्षित वर्ग कें जोन-चाकर बना खटबैत रहल. ओकर शोषण करैत रहल.
एहि समय मे मिथिला मे सामंतवादी सोचक प्रसार तेहन ने भेल जे एखनो धरि ई अधिकांश लोकक पछोड़ नहि छोड़लक अछि. स्पष्ट छै जे एहि सँ मिथिलाक विकास अवरोधित भेलै. लोक मे वैमनस्यता बढ़लै आ क्रमशः उपेक्षित वर्ग मे प्रतिशोधक बीजारोपण केलक.
फेरो जखन ई उपेक्षित समाज एकत्रित भेलै आ' सत्ता हाथ लगलै तऽ एहू समयक राजनेता सभ लग प्रायः आमजनताक दुख-दर्द सँ कोनो सरोकारे नहि रहलै. कमोबेस ओहो सभ अपन पूर्ववर्तीक नकले केलक आ' समाज कें विभिन्न वर्ग मे बाँटि सत्तासीन रहबाक जोगार करैत रहल अछि. ओम्हर सत्ताच्यूत भेल सामंतवादी लोकक जुन्ना तऽ जड़ि गेलै मुदा ऐँठन एखनो नहि गलैए. एहना मे फाँक-फाँक मे बँटल समाज ककरो आश्चर्यचकित नहि करैत अछि आब, हँ एहि बाँटल समाज कें चुचकारि-पुचकारि सभ अपन-अपन स्वार्थ सिद्धि मे लागि गेल चाहे ओ अगरा वर्गक प्रतिनीधि हो किंवा पिछड़ा वर्गक.
शासन-प्रशासनक सहयोग सँ निराश आमजन सेहो एहना मे उदासीन भऽ अपन-अपन रोजी-रोजगार कें ईष्ट बुझि दहोदिस छिड़िआय लागल. फलस्वरूप, खण्ड-खण्ड भेल मैथिल समाज दिनानुदिन कमजोर होइत जा रहल अछि. एखनहुँ मैथिली आंदोलनक सरन अधिकांशतः साहित्यकारे वर्ग टेकने छथि वा कियो एनाहियो कहि सकैत अछि जे सरन टेकबाक भौन केने छथि. मैथिली साहित्यकारक विपन्नता आ गुटबाजी क्रमशः हुनकर सभक संघर्षक विश्वसनीयता पर प्रश्नचिन्ह लगबैत रहल अछि. आ' जखने अपने घर मे ककरो मोजर नहि रहतै तखन दुनियाक लोक कतऽ से ओकरा मोजर देतै. तइँ ई साहित्यकार आंदोलनकारी सभ सभदिन अपन प्रयास मे विफल होइत रहलाह अछि.
आंदोलन सभक दुर्गतिक दोसर कारण अछि जे एखन धरि जे कोनो आंदोलन चलाओल गेल अछि ओकर मूल उद्देश्य, ओहि सँ समाज कें होइ बला फायदा आ' नहि भेला पर होइबला नोकसान, आ आंदोलन विस्तृत रूपरेखा आइधरि कहियो आमजनताक सोँझा नहि राखल गेल वा बेसी काल एहि सभ पर समग्र रूपे आपस मे चर्चा-परिचर्चा नहि कराओल गेल आ' बेसीकाल हरबड़िए मे निर्णय लऽ किछु दसेक लोक आंदोलन ठानि दैत छथि. फेर यदि सामान्य नागरिक अपना कें एकात बुझैत अछि तऽ ताहि मे ओकर कोन दोष छै.
जहिना कारण सभ स्पष्ट छै तहिना एकर समाधानो एकदम स्पष्ट छै. कोनो आंदोलन तखने सफल होयत जखन नेतृत्वकर्ता सभ अपन सामंती सोच, आपसी द्वेशक त्याग करताह, समाजक सभवर्गक लोक कें ओहि आंदोलन सँ जोड़ताह आ' आंदोलन मूल उद्देश्यक प्राप्ति हेतु ठोस नीति बना ओकरा आमजनक सरोकार सँ जोड़ताह.
आलेख: चंदन कुमार झा
#पेटारमेसं


text:
विद्यापति स्मिर्त दिवस पहिल दिनक रूप रेखा -
आजुक कार्यक्रम के प्रथम भाग मे उदघाटन सह सम्मान समारोह संपन्न भेल।
मुख्य अतिथि माननीय सी पी सिह(नगर विकास मंत्री) श्री राज पालिवाल(श्रम एवं प्रशिक्षण मंत्री) हटियाक बिधायक श्री नवीन जायसवाल डीआइजी श्री प्रबीण सिह जी के पाग दोपटा और स्मृति चिन्ह दय सम्मानित कैल गेलैन्ह, अपन उदगार ब्यक्त करैत श्री सी पी सिह जी पुनः दोहरेला जे मैथिली के द्वितिय राज भाषाक दर्जा यथाशिघ्र देल जायत संगे बाबा विद्यापतिक दलान के निर्माण सेहो यथाशिघ्र होइ से सुनिश्चित करी जाहि मे मंत्रीजी मदद केर घोषणा केलैन्ह।
कार्यक्रम केर द्वितिय चरण मे कविगोष्ठिक भब्य आयोजन भेल। श्री बुद्धिनाथ झा,श्री गंगेश गूँजन, श्री कमला कान्त झा,श्री जनक चौधरी, श्री मणिकान्त भाइ, श्री सियाराम झा 'सरस', श्रीमति नंदिता पाठक, राज कुमार मिश्र, श्री कृष्ण मोहन झा, अपन काव्य पाठ स मन अह्लादित कय देलैन्ह।
कार्यक्रम केर तृतिय चरण मे केवल विद्यापतिक गीत गाओल गेल , कार्यक्रम अपन रंग -मंच सं सजल रहल और दर्शक सब आनंदित होयत रहला , जतैक कलाकार आयल छथि सब दू - 2 टा क बाबा विद्यापतिक गीत गाबी दर्शक के उत्साह मनोबल आ मैथिली प्रति आकर्षित केला । गीत संगीत केर आगाज भाइ श्री कँज बिहारी मिश्र केलैन्ह तदुपरान्त श्री सुरेन्द्र यादव, श्रीमति रंजना झा, श्री नंद जी, श्री राम बाबू झा, श्रीमति कुमकुम मिश्र, रंगिली भौजी "श्री मति अंजू झा" और भाइ माधव राय बाबा विद्यापतिक गीत गौलन्हि। भाइ रामसेवक ठाकुर केर चूटिला उदघोषणाक त बाते जूनि पूछू। जकर वर्णन केनाइ हमरलग शब्द नै अच्छी , जय मैथिल - जय मिथिला


text:
4.महाकाव्य
महाभारत –गजेन्द्र ठाकुर(आँगा) ——
2.सभा पर्व
संतोष भेलन्हि पाण्डव-जनकेँ ई सुनि,
कथा धृतराष्ट्रक घुरलाह इन्द्रप्रस्थ पुनि।
दुर्योधन दुःखित मंत्रणा कएल शकुनिसँ,
संग दुःशासन कर्णक मंत्रणा फेर जुआक,
विनाशक हस्तिनापुरक छल बेर खराप।
एहि बेरक नियम राखल हारत जे से करत,
बारह वर्षक वनवास आऽ एक वर्ष अज्ञातवास।
धृतराष्ट्र दूत पठाओल हस्तिनापुर फेर।
युधिष्ठिर घुरलाह भायक संग बेर-अबेर,
सुनाओल गेल शर्त्त सभ रोकल एक बेर।
मुदा भाग्यराजक आगाँ ककर अछि चलल,
नहि मानल कएल युधिष्ठिर भाग्यक खेल।
चलि फेर पासा दुर्योधनक,वैह खेरहा,
फेंकि गोटी जिताओल शकुनि ओकरा।
हारि हारल राज्य, पाओल छल बनबास,
युधिष्ठिरक भाग्य चालि कुचालिक जीत,
राज्यक निर्णय जुआक गोटीक संगीत,
की होएत से नञि जानि सुन्न अकास।
३. वन पर्व
धर्मराज सभ हारि,
चलल फेर वैह पथ,
धर्मक आ’ शान्तिक,
छोड़ि सभ बिसारि।
माता कुन्ती छलि वृद्धा भेलि कहल,
कहल धर्मराज नञि जाऽ सकब अहाँ,
विदुर काक केर घर जा’ रहब,
जाएब कर्म भोगए हम सभ।
द्रौपदीक पाँचू पुत्र आ’ पुत्र अभिमन्युक,
सुभद्रा जएतीह अपन नैहर द्वारकापुर।
धौम्यक पुरहित संग द्रौपदी आऽ चारू भाए,
काटब हम संग तेरह वर्षक वनवास जाय।
नगरवासी सुनि गमनक ई समाचार,
कएलन्हि दुर्-दुर दुर्योधनक अत्याचार।
जाएब हमहुँ सभ संग,धर्मराज आइ,
धर्मराज घुराओल सभकेँ बुझाए जाए।
सभ घुरि गेल मुदा,नहि घुरल ब्राह्मण जन,
पुरहित कहलन्हि उपासना सूर्यक एहि क्षण।
वैह दैत छथि अन्न-फल समग्र आर्य,
उपासनाक उपरान्त प्रगट भेलाह सूर्य।
देलन्हि अक्षय पात्र नहि कम होयत अन्न,
द्रौपदी सभ ब्राह्मणकेँ आऽ पाण्डवकेँ खोआबथि,
फेर खाथि, सभ अघाथि, नञि होए खतम,
जखन नञि होए खतम पात्रसँ खाद्यान्न।
युधिष्ठिर पहुँचि सरस्वती धारक कात,
काम्यक वनमे कएलन्हि निवास।
एहि बीच सुनैत पाण्डव-प्रशंसा मुँहसँ विदुरक,
धृतराष्ट्र निकालि हटाओल विदुरकेँ दरबार-मध्य।
ओहो आबि लगलाह रहए काम्यकवनमे,
पुनि पठाओल धृतराष्ट्र ओतए संजयकेँ।
पाण्डव-जनक बुझओला उत्तर विदुर,
धृतराष्ट्र सँग गेलाह पुनि दरबार घुरि।
ऋषि-मुनिक सत्संगसँ लैत शिक्षा आऽदीक्षा,
सुनैत छलाह कथा सरिता नल दमयन्तीक,
अगस्त्यक,ऋषि श्रृंग,अष्टावक्रक,लोपामुद्राक।
कृष्ण आबि बुझाओल ब्यास अएलाह,
ब्यास कहल युद्धक हेतु करू तैय्यारी,
बिनु इन्द्रक अमोघ शिवक पाशुपत्याह,
कोना लड़ब संग भीष्म द्रोण महारथी।
c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


text:
मिथिला महोत्सव २०१२ केर उद्घाटन
रूपेश
कोलकाता| मैथिल केर तीर्थ स्थली कोलकाता मिथिलामय रहल. चिरप्रतीक्षित मिथिला महोत्सव केर उद्घाटन आइ (रविदिन, २९ जुलाइ, २०१२) ऐतिहासिक महाजाति सदनक मुख्य प्रेक्षागृह मे भेल. कार्यक्रमक उद्घाटन मैथिल प्रेमी ओ केंद्रीय राज्यमंत्री सुदीप बंद्योपाध्याय दीप प्रज्ज्वलित क’ कयलनि. कोलकाता मे पहिल बेर ९ दिवसीय मिथिला महोत्सव केर आयोजन कयल गेल अछि. एकर उद्घाटन कें ल’ प्रवासी मैथिल लोकनि मे बहुत बेसी उत्साह छल. प्रेक्षागृह मे विशाल संख्या मे दर्शकक उपस्थिति एकर गवाही द’ रहल छल. समारोह तीन सत्र मे विभक्त छल. पहिल सत्र मे उद्घाटन ओ पाहुन लोकनिक अभिभाषण छल, दोसर सत्र मे सांस्कृतिक ओ पारंपरिक नृत्य-संगीत केर कार्यक्रम छल ओ अंतिम सत्र मे विद्यापति-उगना प्रसंग पर भाव-नृत्य केर आयोजन कयल गेल छल.
उद्घाटन-अभिभाषण:
प्रथम सत्र मे मंचासीन छलाह मैथिली अकादमी, पटना केर चेयरमैन कमला कान्त झा, गीतेश शर्मा (वरिष्ठ साहित्यविद), तारकेश्वर मिश्र (स्थानीय संपादक, प्रभात खबर), सुरेन्द्र सिंह (संपादक, सन्मार्ग), कामदेव झा (मैथिल सेवी), जुगल किशोर झा (मैथिल सेवी ), भोगेन्द्र झा (शिक्षक), स्मिता बक्शी (स्थानीय विधायक) ओ सुदीप बंद्योपाध्याय (केंद्रीय राज्य मंत्री) ओ अन्य लोकनि.
अभिभाषणक क्रम मे सुदीप बंद्योपाध्याय मैथिली ओ मिथिला कें यथासंभव सहयोग केर प्रतिबद्धता जतओलनि. ओ कहलनि मैथिली ओ मिथिला केर लोक कें ओ अपन घरक लोक बुझैत छथि. केंद्र सं ल’ बंगाल धरि प्रभाव मे हुनक दल अछि. ज्ञातव्य अछि जे बंद्योपाध्याय मैथिली कें आठम अनुसूची मे शामिल करयबा मे महत्वपूर्ण भूमिका निमाहने छलाह. स्थानीय विधायक स्मिता बक्शी सेहो सहयोगक प्रतिबद्धता दोहरओलनि. गीतेश शर्मा, तारकेश्वर मिश्र ओ सुरेन्द्र सिंह सेहो मिथिला महिमा ओ जनबल पर जोर देइत वर्तमान ओ भविष्य निर्माणक बात कहलनि. कमला कान्त झा अपन चोटगर मैथिली वक्तव्य मे शायरी केर छउंक लगओलनि आ मैथिली कें रोजी-रोटी केर भाषा बतओलनि. अंत मे महोत्सवक आयोजक मिथिला विकास परिषद् केर अध्यक्ष अशोक झा अपन ओजस्वी वक्तव्य रखलनि. ओ कहलनि जे मैथिली-मिथिला हेतु परिषद् मात्र कोलकाता मे नहि अपितु मिथिला मे जा सेहो अलख जगबैए. कार्यक्रमक बीच मे परिषद् केर काज-राज ओ उपलब्धि विषयक चारि पृष्ठक विवरणिका बाँटल गेल.
ध्यातव्य अछि जे एही मध्य सुदीप बंद्योपाध्याय द्वारा मिथिला विकास परिषद् केर स्मारिका केर विमोचन सेहो कयल गेल.
सांस्कृतिक ओ पारंपरिक नृत्य-संगीत:
दोसर सत्र मे लोकगीत ओ नृत्य अनुपम प्रस्तुति कयल गेल. जाहि मे झरनी, लगनी, झिझिया, डोमकछ, जट-जटिन आदि छल. ई प्रस्तुति प्रवासी मैथिल दर्शक लोकनिक खूब प्रशंसा बटोरलक. प्रशिक्षित बंगाली कलाकार सभ द्वारा मिथिलाक लोक-नृत्य केर दुर्लभ प्रस्तुति भेल.
विद्यापति-उगना प्रसंग पर भाव-नृत्य :
कखन हरब दुःख मोर केर बहुत नीक भाव प्रस्तुति कयल गेल. मिथिला विकास परिषद् ओ मैथिल दर्शक हेतु ई नव नहि किन्तु बारम्बार देखय योग्य कथा ओ प्रसंग थिक विद्यापति-उगना. एहि मे गंगा प्रसंग सेहो जोडल गेल जे एकरा आओर बेसी रोचक बना देलक.
मिथिला महोत्सव केर उद्घाटन समारोह केर सफल आयोजन आ एक उदारहण देखलक मैथिल ओ कलकत्ता. महोत्सवक अगिला कार्यक्रम १२ अगस्त कें महाजाति सदन केर संयुक्त भवन प्रेक्षागृह मे ‘गीतगाइन प्रतियोगिता’ होयत. एहि मे विजय भेल तीन प्रतिभागी कें पुरस्कृत कयल जायत. लोकप्रिय मंच ओ फिल्म कलाकार रामसेवक ठाकुर केर उद्घोषणा एहि कार्यक्रम मे चारि चान लगओलक.
चित्र साभार- भास्कर झा


text:
Since 2004 AD, First Maithili News Portal 'Samadiya'(Poonam Mandal & Priyanka Jha) पूनम मंडल आ प्रियंका झाक पहिल मैथिली न्यूज पोर्टल "समदिया", २००४ ई. सँ।
Sunday, September 2, 2012
निगरानी विभागक लेल बनि रहल विशिष्ट संवर्ग (रिपोर्ट नवेंदु कुमार झा)
प्रदेश मे भ्रष्टाचार पर पूरा तरहे रोक लगैबाक लेल निगरानी विभाग मे फराक सॅ सवर्ग गठित कयल जा रहल अछि। एहि विशिष्ट संवर्गक अधिकारी कें सीधा नियुक्त कयल जायता सरकार एहि वास्ते बिहार अन्वेषण संवर्ग नियमावली 2012 केऽ स्वीकृति दऽ देलक अछि। एकर अंतर्गत निगरानी अन्वेषण ब्यूरो आ विशेष निगरानी इकाईक अंतर्गत एकटा विशिष्ट संवर्ग तैयार कयल जायत। ई स्वतंत्र रूप सॅ काज करत। एकर पदाधिकारी के निगरानी विभाग सॅ बाहर स्थानांन्तरित नहि कयल जा सकत। एहि संवर्ग मे पुलिस उपाधीक्षकक 43 पद, पुलिस अधीक्षक स्तरक 13 पद आ पुलिस अवर निरीक्षक 21 पद होयत।


text:
मिथिलाक विकास के लेल सभ मैथिल के एकजुट होए पड़त। बिना एक भएने मिथिलाक विकास संभव नहिं अछि। नीतीष कुमार कतेक जगह बाजि चुकलाह, विकासक लेल। मिथिला कें के देश के अन्य राज्य... इलाका के संग मुख्यधारा सं जोड़य पड़त। विकास के लेल इंफ्रास्ट्रक्चर पर विशेष खर्च करय पड़त। एकरा लेल सकारात्मक सोच आओर दृढ़ इच्छाशक्ति के जरूरत अछि। नीतीषक सोचक निहितार्थ की छन्हि ?
अपन पौराणिक आ ऐतिहासिक आख्यान मे जाहि मिथिलाक वर्णन कएल गेल अछि, ओ आइयो नजरि आबि सकैत अछि। भले ही किछु बरखक लेल मिथिलाक गौरवमयी परंपरा कें नजरि लागि गेल छल, राजनीतिक उपेक्षा सं क्षेत्र त्राहि-त्राहि कय रहल छल, मुदा आब विकास पुरूषक नाम सं विख्यात भ रहल मुख्यमंत्री नीतिश कुमार सेहो मानि रहल छथि जे जाधरि मिथिलाक विकास नहि भ सकत, बिहारक विकास संभव नहि। इ गप्प ओ एक बेर, नहि कतेको बेर कतेक ठाम बजने छथि।
पिछला महिना एक बेर फेर जहन मुख्यमंत्री नीतीश कुमार दरभंगा अयोलाह त कहलनि जे मिथिलाक कला आ संस्कृ तिक बिनु देशक पिहानी अपूर्ण अछि। एहि क्षेत्रमे मिथिला बेसी समृद्ध अछि। एहि ठाम कतेको प्रकाण्ड विद्वान भेला जे समाज आ राष्ट्रकेँ नव बात देखौलनि आइ चारू भर देशमे मिथिलाक गूञ्ज अछि। जहिना देशक विकास बिहारक प्रगतिकेँ बिनु सम्भव नञि अछि तहिना मिथिलाक विकासक बिनु देशक प्रगति असम्भव अछि। मुख्यमंत्री कहलनि जे मिथिला कला आ संस्कृतिके ँ विकासक लेल सरकार प्रतिबद्ध अछि। मिथिला पेण्टिंगकेँ विकसित करबाक लेल मधुबनी जिलाक सौराठमे डिम्ड यूनिवर्सिटी खुजि रहल अछि। एहि ठामक सीकी कलाकेँ सेहो मान्यता भेटऽ जा रहल अछि। प्रदेशक विकासपर बजैत ओ कहलनि जे आइ जतबा परिवर्तन देखबामे आबि रहल अछि से राज्यमे उपलब्ध सीमित संसाधनक बलपर भेल अछि। जँ केन्द्र सरकारक ध्यान पड़ै तँ राज्यक चेहरा आरो चमकि जाएत। श्री कु मार कहलनि जे भारतक विकास दर विकसित प्रदेशक भरोसे अछि एहि चलते ई दर उपर-नीचा होइत रहैत अछि। एकरा स्थिर करबाक लेल विकासशील राज्य सभकेँ विशेष दर्जा प्रदान करब आवश्यक अछि। बिहारक साढ़े दस करोड़ जनता देश भरिमे बोझ बनि कऽ नञि रहऽ चाहैत अछि। हम सभ विकासमे सहभागी होबए चाहै छी। एखन बिहारक सकल घरेलू उत्पाद (जीडीपी) 2.9 प्रतिशत अछि। देशक आबादीक आठ प्रतिशत जनसंख्या राज्यमे अछि। हम चाहैत छी जे देशक जीडीपीमे हमर सहभागिता दस प्रतिशत होबए। एहि लेल विशेष राज्यक दर्जा हमर माङ अछि। ई जाबत धरि पूर्ण नञि होएत तँ एहि लेल आवाज उठबैत रहब।
नीतीश कुमार दरभंगा आयल छलाह पूर्व विधान पार्षद आ मिथिलाक राजनीतिक धुरी बनि चुकल संजय झा कें ऐच्छिक कोष सं राज दरभंगा मे बनल जानकी भवन के उदघाटन करबाक लेल। एहि समारोह मे जहन मुख्यमंत्री एहन गप्प बजलाह, त हुनक कबीना मंत्री विजय कुमार चैधरी कहलनि जे पञ्चवर्षीय योजना (2007-12) मे देशक पैघ राज्यक विकास गतिमे सभसँ तेज बिहार गति रहल एहि लेल पछिला दिन उप मुख्यमंत्री सुशील कुमार मोदी पुरस्कार सेहो ग्रहण केलनि। ई हमर विकासक प्रति प्रतिबद्धताक प्रमाण अछि। दरभंगा नगर विधायक संजय सरावगी मिथिलाक कला आ संस्कृतिक विकास लेल भऽ रहल काजक चर्चा करैत कहलनि जे पर्यटन आ कला विभागक संग एक गोट स्वायत विकास परिषद बने जे मिथिलाक विलुप्त होइत धरोहरिकेँ चिन्ता करए। पूर्व विधान पार्षद संजय झा बजलाह जे मिथिलाक विकास लेल मुख्यमंत्री हड़िदम चिन्तित रहैत छथि। चाहे रेलमंत्रीक रूपमे हो आ कि भूतल परिवहन मंत्रीक भूमिकामे। हिनक कार्यकालमे एहि क्षेत्रमे विकासक काज बेसी भेल। मिथिला धार्मिक सम्भाव आदर्श चित्र अछि। एही एकताक संग राज्यक विकास सेहो सम्भव होएत। अपन अध्यक्षीय भाषण मे पूर्व विधान पार्षद संजय झा कहलनि जे नीतीश जीक शासनकाल मे दू फाँकमे बँटल मिथिला आवागमनक दृष्टिसँ एक भेल।
इ त भेल एक समारोह गप्पक। जदि किछु पुरनका गप्प पर नजरि दौड़ाबी त ज्ञात होयत जे नीतीश कुमार अपन पहिल शासनकालक अपेक्षा दोसर शासनकाल मे मिथिलाक प्रति कनी बेसी सचेष्ट छथि। ओ अपन चुनावी यात्रा बेनीपटटी सं शुरू करैत छथि त सौराठ मे मिथिला पेंटिंग आ झंझारपुर क्षेत्र मे मखाना उद्योगक लेल जोर लगाबैत छथि। ओना इ कहल जा रहल अछि जे एकर पाछां हुनक आगू राजनीतिक सोच छन्हि। कहल त इहो जा रहल अछि जे नीतीश मिथिला मे जदयू के जनाधार बढएबाक लेल बेस कोशिश कय रहल छथि आ एकर जिम्मेदारी एक तरहें संजय झा के कान्हा पर छन्हि।
ओना संगहि इहो गप्प उठैत अछि जे बिहारक मुख्यमंत्री नीतीश कुमार मिथिला मे आयोजित प्रायः प्रत्येक सभा मे बेर-बेर कहैत रहलाह अछि जे ‘मिथिलाक विकासक बिना बिहार विकास संभव नहि।’ जदि हृदय सँ मुख्यमंत्री के एहि गप्प के स्वीकार करैत छी त प्रश्न इहो ठाढ होइत अछि जे मिथिलाक मातृभाषा मैथिली के प्राथमिक स्तर सँ अध्ययन अध्यापनक आदेश मे बिलंब किऐक ? अन्य विषयक प्राथमिक स्तर पर मैथिली शिक्षकक नियुक्तिक प्रावधान किऐक नहि ? उच्च शिक्षा मे मैथिलीक अध्यापनक व्यवस्था रहितहुँ प्राथमिक स्तर पर मैथिलीक अध्यापन प्रावधान नहि रहला सँ महाविद्यालय आ विश्वविद्यालय स्तर पर मैथिलीक छात्र-छात्रा सभक संख्या सोचनीय अछि। एहि दुरंगी नीति के की अर्थ ? ओना राज्य सरकार विद्यापति पर्व समारोह के राजकीय पर्व समारोह आ जानकी नवमी के दिन सार्वजनिक अवकाशक घोषणा कऽ एहि क्षेत्रक लोकनिक मुँह बन्न करबाक प्रयास अवश्य कयलक अछि। मुदा एहि सँ मातृभाषा मैथिलीक विकास कतय धरि संभव भऽ सकत ? मिथिलाक विकासक लेल ओकरा जमीनी लीडरशिप चाही। एहन एहन ग्रुप बनए जे ग्रुप मिथिलाक सुदूर देहात मे घुमि लोक सभ क’ जागृत करए, जेकर भाषा मात्र मैथिली छैक। ओ जे बजैत अछि सैह मैथिली छैक। मैथिलीक संग कतेक षड़यंत्र भ’ रहल छैक। कनेक टेढ़ बाजू त’ मैथिली ,बज्जिका , अंगिका मुंगेरिया आ आर कतेक भाषा मे परिणत भ’ जायत छैक। मुदा से गलत छैक। कोनो भाषा शुद्ध सभठाम नहि बाजल जायत छैक। जे हिंदी इलहाबादक छैक से कतौ दोसर ठामक छैक की ? जतेक प्रान्त ओतेक तरहक हिंदी। बनारस ,पटना ,कोलकोता ,भोपाल ,चंडीगढ़ ,दिल्ली आ दक्षिण भारत कतौक हिंदी मानक नहि मुदा ओ सभ हिंदी छैक। हर भाषा मे वैह गप छैक मुदा मैथिली संग सौतेला जका व्यबहार। एकर मूल कारण जे ग्रासरूट पर हम सभ मैथिल के एखन तक जागृत नहि कयल। सहरसा,पुरनिया आ कटिहार जिलाक सुदूर देहात मे जाइत छलौ त’ देखियैक मैथिली छोरि कोनो भाषा केकरो नहि बाजल होयक। पुछला पर उत्तर भेटय जे हमरा सभक मातृभाषा हिंदी अछि। ईहो गप मैथिली मे बजैत छल। एक बेर सहरसा जिलाक एकटा कालेज टीचर स गपक काल कहलनि जे हुनकर मातृभाषा हिंदी छनि।
मिथिलाक गाथा कतओक शताब्दी धरि पसरल अछि । ई कहल गेल अछि जे गौतम बुद्ध आ वर्धमान महावीर दुनू गोटे मिथिला मे रहल छलाह । ई प्रथम सहस्त्राब्दिक दौरान भारतीय इतिहासक केंद्र छल आ विभिन्न साहित्यिक आ धर्मग्रंथ संबंधी काज मे अपन योगदान देलक । मैथिली मिथिला मे बाजय जायवला भाषा थिक । भाषाविद मैथिली कें पूर्वी भारतीय भाषा मानलनि अछि आ एहि तरहें ई हिन्दी सँ भिन्न अछि । मैथिली कें पहिने हिन्दी आ बंगला दुनूक उप-भाषा मानल जाइत छल । वस्तुतरू मैथिली आब भारतीय भाषा बनि चुकल अछि । मिथिलाक सभ सँ महत्वपूर्ण संदर्भ हिन्दू ग्रंथ रामायण मे अछि, जतए एहि भूमिक राजकुमारी सीता कें रामक पत्नी कहल गेल अछि । राजा जनक सीताक पिता छलाह, जे मिथिला पर जनकपुर सँ शासन केलनि । प्राचीन समय मे मिथिलाक अन्य प्रसिद्ध राजा भानुमठ, सतघुमन्य, सुचि, उर्जनामा, सतध्वज, कृत, अनजान, अरिस्नामी, श्रुतयू, सुपाश्यु, सुटयशु, श्रृनजय, शौरमाबि, एनेना, भीमरथ, सत्यरथ, उपांगु, उपगुप्त, स्वागत, स्नानंद, शुसुरथ, जय-विजय, क्रितु, सनी, विथ हस्या, द्ववाति, बहुलाश्व आदि भेलाह ।
’मिथिला, एहि क्षेत्र मे सृजित हिन्दू कलाक एक प्रकारक नाम सेहो थिक । ई विशेष कऽ वियाह सँ पूर्व महिला द्वारा घर के सजेबाक लेल घरक देबार आ सतह पर धार्मिक, ज्यामितीय आ चिहनांकित आकृति सँ शुरु भेल आ एहि क्षेत्र सँ बाहर एकरा नहि जानल जाइत छल । जहन एहि कलाक लेल कागजक शुरुआत भेल तँ महिला लोकनि अपन कलाकृति कें बेचय लगलीह आ कलाक विषय वस्तु कें लोकप्रिय आ स्थानीय देवताक संगहि प्रतिदिनक घटनाक चित्रांकन धरि विस्तृत केलीह । गंगा देवी संभवतरू सब सँ प्रसिद्ध मिथिलाक कलाकार छथि । ओ परंपरागत धार्मिक मिथिला चित्रांकन, लोकप्रिय देवताक चित्रांकन, रामायण आ अपन जिनगीक घटना सँ दृश्यक चित्रांकन कयलनि खेती एहि क्षेत्रक मुख्य आर्थिक कार्यकलाप थिक । मुख्य फसल धान, गहूम, दालि, मकई, मुँग, उडद, राहड़ि आदि आ जूट (एकर उत्पादन मे कमी आयल अछि) अछि । आई- काल्हि देशक आन भागक तुलना मे खेती नीक नहि रहबाक कारणें, ई सब सँ अधिक पिछड़ल क्षेत्र भऽ गेल अछि । बाढि हर वर्ष फसलक पैघ भाग कें नाश कऽ दैत अछि । उद्योगक अनुपस्थिति, कमजोर शैक्षिक अवसंरचना आ राजनीतिक अपराधीकरणक कारणें अधिकांश युवक कें शिक्षा आ आमदनीक लेल स्थान परिवर्तन करय पड़ैत छनि । एहि परिवर्तनक उज्जवल पक्ष इ आछे जे ओ लोकनि भारतक प्रमुख क्षेत्र और स्थान मे महत्वपूर्ण भऽ गेलाह अछि । मिथिला पेंटिग आब बाजार मे हिस्सेदारी प्राप्त कयलक अछि । आब सरकार सेहो राष्ट्रीय धरोहरक रूप मे एकरा सहायता दऽ रहल अछि ।।
गप्प त इहो अछि जे मिथिलाक विकास लेल जनप्रतिनिधि आ अधिकारीक सक्रियता आ इच्छा एक बेर फेर सवालक दायरा मे आबि गेल अछि। कहल जा रहल अछि जे मिथिलाक जनप्रतिनिधि लग क्षेत्रक विकास लेल कोनो योजना नहि अछि। एहि क्षेत्र मे पदस्थापित अधिकारी सेहो विकास लेल कोनो ब्लू प्रिंट तखन धरि तैयार नहि करैत छथि जखन धरि हुनका एकर निर्देश नहि भेटैत अछि। कुल मिला कए मिथिला क विकास क गप त बहुत होइत अछि मुदा योजना तकबा काल सब अगल बगल झंकैत भेट जाएत। जहन सहरसा मे अपन विकास यात्रा क चारिम चरण क दोसर दिन मुख्यमंत्री नीतीश कुमार मत्स्यगंधा झील क निरीक्षण करबा लेल पहुंचलाह। झीलक स्थिति देख मुख्यमंत्री सबस पहिने जनप्रतिनिधि स झील क विकास लेल गप केलथि। जनप्रतिनिधि झील क इतिहास छोडि भविष्य लेल किछु नहि कहि सकलाह। मुख्यमंत्री झीलक विकास लेल पदाधिकारी स योजना क संदर्भ मे जानकारी चाहलथि। पदाधिकारी लग कोनो योजना तैयार नहि छल। मुख्यमंत्री क्षेत्रक विकास पर एहि उदासीनता स स्तब्ध भ गेलाह। ओ तत्काल अधिकारी कए झील क सफाई आ सौंदर्यीकरण क निर्देश देलथि संगहि झीलक विकास लेल एकटा वृहत योजना तैयार करबाक आदेश देलथि। स्थानीय लोक क कहब अछि जे मुख्यमंत्रीक आदेशक बादो अगर स्थानीय जनप्रतिनिधि या अधिकारी एहि झील विकास लेल प्रयास करथि त खुशी होएत। ओना स्थानीय लोक इ सवाल सेहो करैत छथि जे आइ देश मे पंचायत राजक गप भ रहल अछि मुदा बिहार मे प्रमंडल स्तर पर योजना तखन तैयार भ रहल अछि जखन राज्यक मुखिया आदेश या निर्देशदैत छथि। स्थानीय जनप्रतिनिधि आ अधिकारी कहिया धरि मुख्यमंत्रीक आदेश आ निर्देश क बाद विकस लेल कार्ययोजना तैयार करतथि। आखिर मुख्यमंत्री तक कहिया पहुंचत मिथिलाक विकासक कोनो योजना।
ध्यान मे इहो रखबाक चाही जे मिथिलाक जनप्रतिनिधिक चुप्पी क बीच मुख्यमंत्री नीतीश कुमार केंद्र स यथाशीघ्र दरभंगा आ पूर्णिया स हवाई सेवा शुरू करबाक मांग कयने छलाह। मुख्यमंत्री एहि संबंध मे नागरिक उड्डयन मंत्री अजीत सिंह स गप केलथि अछि। मुख्यमंत्री अजीत सिंह स अनुरोध केलथि अछि जे ‘गया मे इंटरनेशनल फ्लाइट क नियमित संचालन कैल जाए, जखन कि पूर्णिया आ दरभंगा स घरेलू उड़ान आरंभ कैल जाए। हालांकि मुख्यमंत्री साफ केलथि जे एहि प्रकारक रोक संबंधी कोनो जानकारी राज्य सरकार लग नहि अछि आ दरभंगा आ पूर्णिया मे पटनाक एयरपोर्ट चालू रहबाक बावजूद पैघ विमान उतरत।
आखिर मिथिलाक विकास कोना भ सकत ? यदि मुद्दा पर लोक सभ सं गप्प कएल गेल, त सभ लोकनि के कहनाय छलन्हि जे मिथिलाक विकास के राह मे सभ सं बड़का बाधा बाढ़ि अछि। साल भर मे विकासक जतेक काज होएत अछि बाढ़ि सभटा के अपना संग बहा के ले जाएत अछि। एकरा लेल बड़का- बड़का बांध बनयबाक जरूरत अछि। बिना बाढ़िक समस्या के स्थायी समाधान कएने विकासक बात सोचनाय नीक नहिं होएत। बिहार के पूर्व मुख्यमंत्री जगन्नाथ मिश्र जीक कहनाय छलन्हि जे कोसी नदी विवाद के हल निकालय लेल नेपाल के संग समझदारी विकसित करय पड़त। जरूरत पड़ला पर भारत के एहि मुद्दा के अंतर्राष्ट्रीय मंच पर सेहो उठयबाक चाही। एहि मामला के बेसि दिन तक टालल नहिं जा सकैत अछि. लोक के गुस्सा फुटत त फेर सरकार के लेल मुश्किल भे सकैत अछि। पूर्व केंद्रीय मंत्री डॉ. संजय पासवान के कहब छन्हि जे लोक के मिथिलाक... बिहारक विकास के लेल सभ के एकजुट होए पड़त। खैनी...तम्बाकू खाय के पड़य रहय वाला प्रवृति के त्यागे पड़त। बाहरी दिल्ली के सांसद महाबल मिश्रा जी कहलाह जे लोक के फुस्सि बाजय के आदत छोड़य पड़तन्हि. ओ अपन मैथिली मे शपथ लेबय के जिक्र सेहो कएलाह। हुनकर कहनाय छलन्हि जे विकास के लेल शिक्षा ... पढ़ाई लिखाई पर जोर देबय के जरूरत अछि। प्रसिद्ध इतिहासकार प्रो. डी. एन. झा सोशल ऑडिटिंग पर जोर दैत छथि आ हुनक कहब छन्हि जे आगां के बात करय सं पहिने हमरा ई देखय पड़त जे आजादी के एतेक दिन भेलाह के बादो हम एतेक किएक पिछड़ल छी। हमरा ई ध्यान राखय पड़त जे पिछला 60 साल मे कतेक विकास भेल आ विकास नहिं भेल त एकरा लेल के जिम्मेदार छथि। लेखिका मृदुला सिन्हा जीक कहब छन्हि जे गुजरात के एकटा छोट छिन गाम मे जे विकास भेल अछि ओ हमर शहर मे नहिं अछि। विकास के लेल काज करय के जरूरत अछि।
नीतीश कुमार कहैत छथि जे मिथिलाक विकास बिना बिहाकर विकास नहि, त सवाल उठैत अछि, जो आखिर विकास कोना होएत ? किछु लोकक नजरि मे एकर समाधान अलग मिथिला राज्यक रूप मे अछि ? एहि लय एक मैथिलकेर भ्रम स्थिति छन्हि। मिथिला राज्य के माँग जल्दी सभक समझमें सहीमें नहि अबैत छैक, एहि मर्म के हमहुँ बहुत देरी सऽ बुझलहुँ। जेना एखनहु कतेको युवा जाहिमें विशेषरूपसँ अपन पैर पर ठाड्ह आत्मविश्वास सऽ भरल लोक मिथिला राज्यक माँगके विरोध करैत अछि। ओहि युवा के संसार में कतहु राखि देबैक तऽ फिट भऽ जायत ओ अपन मैथिलत्वके जोतिके खाइत अछि मुदा मिथिलाक अस्मिता लेल ओकरामें कोनो खास सोच नहि छैक। जस्टीफिकेशन लाख उपलब्ध करा देत, लेकिन कहियो इहो सोचैत जे आखिर हमरा में कोन माटि-पानिक शक्ति प्रवेश केलक जेकर कमाइ हम खा रहल छी, से सभटा बिसैर उलटे पढौनाइ चालू करत आ छोटकृ -पैघ सभटा बिसैर बस बुद्धि बघारब शुरु कय देत! देखलियैक नऽ जखन बिहार गीत बनेलक तऽ २००-२५० वर्षक ध्यान रहलैक आ लाखों-करोडों वर्षक इतिहासके धनी मिथिलाके दरकिनार कय देलक बिहार सरकार! नेपाल में देख लियौक जे मधेस चाही मुदा मिथिलाक पहचान लेल कोनो विचार नहि! बस ढूइस लडयवाला बलजोरी थोपयवाला कहानी सभ गढल जा रहल अछि। मैथिलकेँ विकास के चिन्ता छन्हि आ विकास लेल कि हेबाक चाही, कि भेल तेकर सभक कोनो लेखा-जोखा नहि छन्हि। कियो कोनो दलील तऽ कियो कोनो! किनको ई कहाँ जे वास्तवमें मंथन करी कि हम कि छलहुँ कि छी आ अहिना रहत तऽ कि होयब। पहचान बनैत छैक विशिष्टता सँ, अहाँके समस्त विशिष्टताके तऽ दाउ पर लगा देलक, घर सऽ बैला देलक, खेत जे उर्वर छल तेकरा बाउल सऽ भैर देलक३. बरु पहिले प्रकृतिक अपनहि रूप छलैक जे नदी सभ खुजल छलैक तऽ आइ जेना नहि कि टाका कमाइ लेल चमचा-लोभी ठीकेदार द्वारा बान्ह कटबाय बस भसियाबैत-बलुआबैत रहत! कहाँ गेल मिल सभ? पेपर, सुगर, राइस-फ्लोर-आयल मिल? माछ-मखान-पान खाली किताबे में रहि गेल? पाकिस्तानी मीठा पान खूब प्रसिद्ध अछि, लेकिन मिथिला के कथी भेटैत अछि हिन्दुस्तानके हर कोण में, बताउ तऽ? चैका-बर्तन साफ करनिहार? मजदूरी करैत रैयत में बसनिहार? सारा देश लेल सोचैत अपन घर के लोकविहीन रखनिहार? दोसरक खेतमें काज करब मुदा अपन गाममें निकम्मापनी देखेनिहार? ऊफ! मिथिलाके एहेन दुर्दशा लेल आखिर हम सभ किऐक नहि आत्ममंथन करी? देख लियौक जे स्वतंत्र भारतमें राज्य निर्माणके बुनियाद कि रहलैक? मिथिलाक दुर्भाग्य जे १८१६ के सुगौली समझौता सऽ दू दिस बँटि गेल आ तहिये सऽ मिथिला अपन कोनो अस्मिता नहि कायम राखि सकल? तऽ अंग्रेज या ताहि समयक राजाके कमजोरी सऽ मिथिला कि आइ दू सौ वर्ष तक कनिते रहय? हाँ! बाहरी आ भितरी दुनू दुष्ट तेहेन जोगार लगा देलक जे मैथिल आपसे में लडैत रहय आ बहरीके शासनमें पडल रहय! जी! पहिले जमीन्दारी दऽ के, फेर आरक्छण दऽ के, फेर जातीयताके दंगा पसारि, फेर मिथिलाके पैघ तवकामें सनक पसारि जे तोहर भाषा मैथिली नहि मगही थिकौक३. आ अनेको भ्रान्ति पसारिके आपसमें ततेक टुकडा बनौने अछि जे घर सम्हारैत-सम्हारैत अहाँके करोडों डिबिया तेल जरि जायत! न राधा के नौ मन घी हेतैन आ ने राधा नचती!कतेक अफसोस जताउ! नेतो सभ केहेन तऽ कनाह कुकूर समान! बुझू जे कोनो विधान नहि, मुँहें पाछू कानून! मन भेल बहि गेलौं, मन भेल कहि गेलौं! मने पर सभटा! मिथिला के दिन सही में लदल बुझैछ! जखनहि घरवारी के चिन्ता खतम तखनहि अनवारी घर के लूटत! कृष्ण के संग तऽ अर्जुन के छलन्हि जे बूडित्व प्रवेश करिते गीताक पाठ पढेलापर घरहि के दुश्मन सभके लेल पुनरू गांडीव उठाय हर बल सँ पाण्डव राज कायम कैल गेल, मुदा मिथिलाक अर्जुन सभ आपसे में भिडल छथि। कृष्णे केर क्लास लगाबैत छथि। गांडीव उठायब तऽ दूर, उल्टे कृष्णेके खेहारैत छथि। कृष्णो सोचैत छथि जे आखिर हस्तिनापुर तऽ थिकैक नहि, मिथिला थिकैक, एतय तऽ सभ पाहुन कहिके फाडयके मालिक बनल अछि३. हारि के बेचारे ओहो साइड लागि जाइत छथि। सियाजी गेली आ नवकी सिया सभ पर भूलवश दहेजक चाप चढि गेल। जनकजी जे केला सैह हमहुँ करब सोचि किछु सम्पन्न वर्ग शुरु केला आ धीरे-धीरे ई समाजके हर वर्ग के कैन्सर जकाँ जकैड लेलक! बेचारी आजुक मैथिलानी न घर के न घाटके! धोबीके कुकूर! लाज लगैत अछि मुदा लिखय पडत! जे बाहर गेली से बाहरे, मे घर पर छथि ओ घरे! तखन लैंगिक विभेद के अन्त कोना हेतैक मिथिलामें? एकीसम शदीमें विकास तखनहि संभव जखन जीवनरूपी पहिया समान अधिकार के बुनियाद पर चलत। अहु तरहें हम सभ पिछडल छी, सुधार लेल कोनो खास मजबूत प्रयास केम्हरौ सऽ नहि होइछ। कि कहू!
तखन एक बेर जोर लगाउ, एक बेर मिलियौ सभ एक ठाम आ देखियौक जे परिवर्तन कोना नहि होइत छैक! अगिला बेर जे दिल्लीमें मिथिला राज्य लेल धरना हेतैक ताहिमें अपन-अपन लगरपन (असगरे पहाड तोडयवाला अहं) के परित्याग कय तेना समन्वय करियौक जे समूचा ब्रह्माण्डमें मिथिला के विदेह सभ जागि गेलौक से सूचना जाय!
उद्देश्य किछु आ परिणाम उल्टा
बिहार बनल कारण आधुनिकताके वयार आ बुद्ध सऽ जुडल लोकप्रियता के मोल संग अलग-अलग संस्कृतिके एक संग जोडि रखबाक प्रेरणा तत्त्व हावी छल। लेकिन बड पैघ परिवार बनला सऽ विकास तऽ दूर लोक-संस्कृतिके संरक्षण तक नहि कैल जा सकल। अन्य राज्यक तुलना बिहार अति पिछड़ल राज्य बनल रहल। बादमें उड़ीस टूटल, फेर झारखंड टूटि गेल आ अपन मौलिकताक संरक्षण लेल पूरजोर प्रयासमें लागल अछि। अंग्रेजे द्वारा बनायल गेल मूल राज्य बंगाल सऽ निकलल बिहार, बिहार सऽ निकल उड़ीसा आ झारखंडय आ आब जे बिहार बचल अछि ताहिमें तीन अलग-अलग संस्कृति मिथिला, मगध आ भोजपुर संयुक्त रूपमें अछि। लेकिन तिनू के विकास गति बिहार-बिहारी के नाम तर धँसल अछि। बुद्धक विहार क्षेत्र सऽ बनल बिहार जाहि परिकल्पना पर बनायल गेल आखिर एतेक पिछड़ल किऐक रहल, मंथन योग्य विषय बुझैछ। कहबी छैक जे ढेर जोगी मठ उजाड़! कहीं बिहारक हाल यैह कारण सऽ तऽ एहेन नहि बनि गेल? आइयो केन्द्रमें बिहारक मूर्ति द्वारा मुख्य कार्यक जिम्मेवारी वहन कैल जाइछ, लेकिन अग्र पंक्तिमें कियो बिना चमचागिरीके प्रवेश नहि पाबि सकैत अछि। कतबो शक्तिशाली नेता हो लेकिन राष्ट्रीय नेताक छवि पाबयवाला बिहारी नेता के? किछु-किछु रहल ललित बाबुमें तऽ आब किछु-किछु देखाय पड़ैछ नितीश कुमारमें दृ लेकिन मूल संस्कार के रक्षा करय लेल हिनकहु सभमें दमवाली बात देखय लेल नहि भेटैछ। इतिहास गवाह छैक जे यदि अपन मूल डीह आ मूल संस्कृतिके कोनो परिवार त्याग केलक तऽ संसारक भीडमें कतय हेरा गेल से कियो नहि बुझि सकल। उदाहरण लऽ लियऽ! गामक फल्लाँ बाबु कलेक्टर बनलाह आ शहरे रहि गेला, एगो बेटा अहमदाबाद, दोसर जहानाबाद आ तेसर मुर्शिदाबाद! बेटी सेहो लखनउके नबाबे संग! तिनकर सभक संतान होशंगाबाद, जम्मू आ मथुरा-वृन्दावन! अपन सहोदरके कि हालत सेहो दोसर के पता नहि। बिखैर गेला पूरा परिवार! छैथ कतहु, हमरा कि पता! बिहार बनि गेल बिखरल परिवार समान कारण ढकोसला विकास के नाम पर सेहो आब जखन एक प्रखर पुत्र नितीश अपन लगन सऽ किछु कार्य करबाक पैंतरा करैत छथि तखन, अवश्य बिहारी एक सम्मानजनक पहचान बनि गेल अछि। लेकिन समेटल परिवार, विकासशील परिवार के ई लक्षण कदापि नहि जे फल्लाँ बाबु कलेक्टर साहेबक परिवारके कहलहुँ। भगवती घरमें बादूड़ घरवास करैत छन्हि एखन!
मिथिला राज्य यदि आजुक बिहारके अस्मिताक विरुद्ध अछि तऽ विकास लेल कि सोचलहुँ? ओ जे पेपर मिल आ सुगल मिल सभ छल तेकरा पुनर्स्थापित करबाक लेल कि प्रगति अछि? साक्षरताके दर बढाबय लेल आ शिक्षाक नीक प्रसार लेल अनिवार्य मातृभाषामें शिक्षा पद्धति अनुरूप मैथिली संग दुर्व्यवहार कहिया रूकत? सामरिक रूपमें मिथिलाक अधिकांश भूमिके बाढमुक्त करबाक लेल नदीके जोड़बाक परियोजना, नहर निर्माण, झील संवरण, एहि सभपर कोनो योजना एखन धरि कार्यान्वयन किऐक नहि भेल? मिथिलाक विशेष कृषि उत्पाद जेना पान, मखान, माछ दृ एकर व्यवसायीकरण-वैज्ञानिकीकरण कहिया होयत? कोनो अनुसंधानो भेल एहि सभ तरफ? सरकार या सरकारके नुमाईंदाकेर कोनो ध्यान अछि एहि तरफ? एतेक रास पोखैर छैक, एतेक रास भूमि छैक, एहेन मीठ मोडरेट क्लाइमेट छैक३. तऽ ध्यान केकर जेतैक एहि सभ के समुचित संवरण-संवर्धन दिस? शिक्षाक केन्द्र रहल मिथिला, आइ मैथिलकेँ कोटा आ बेंगलुरु के संग पुद्दुचेरी जाय के बाध्यता किऐक? सरकारी रोजगार नहि उपलब्ध रहलाके कारण, सभ रोजगारोन्मुख बनैत उच्च स्तरीय पढाइ सऽ विमूख अपन भूमिके बंजर छोडि पलायन करय लेल बाध्य, समाधान लेल सोच कि? उलटे यशगान जे अच्छा है, चाँदपर भी बिहारी जाकर रोजगार कर सकता है कहि फूला देनाय आ एम्हर कंबल ओढि घी पिबय लेल बस मंत्री, ठीकेदार, दलाल, आदि बेहाल? एहेन भरुवागिरी सोच बिहारमें किया? आ तखन यदि मिथिला राज्य लेल माँग अलग होयत तऽ अपने में चैत-चैत खेलाइत जाँघपर थाप मारयके प्रवृत्ति कियैक?


text:
बुधवार, 21 फ़रवरी 2018
हर्षोल्लास संग सम्पन भेल याज्ञवल्क्य महोत्सव
मधुबनी [राजेश मिश्र]: मंगलदिन हरेक सालक भांति इहो बेर याज्ञवल्क्य महोत्सव केर आयोजन खूब धूमधामसँ सम्पन्न भेल। विदित हो जे ई आयोजन मधुबनी जिलाक जगवन गाममे जे याज्ञवल्क्य ऋषि केर तपोभूमि रूपे विश्वविख्यात अछि ओतहि हरेक साल खूब हर्षोल्लास संग मनाओल जाएत अछि। कार्यक्रमक मुख्य अतिथि अनुमंडल विकास पदाधिकारी (एसडीओ) मुकेश रंजन आओर पुलिस उपाधीक्षक (डीएसपी) पुष्कर कुमार छलाह। समारोहकेँ उद्घाटन विधानसभा विधायक फैयाज अहमद केर हाथों कएल गेल। कर्यक्रम केर शुरुआत दीप प्रज्वलितसँ भेल। तकरा बाद कवि सम्मेलन जाहिमे जीवविज्ञानक अवकाश प्राप्त शिक्षक आ कवि श्री शंकर राय श्रोताकेँ अपन कवितासँ खूब आनंदित केलनि, वर्तमानमे कवि श्री शंकर राय बाबा विद्यापति डीह केर सेवामे अपन समय दs रहलाह छथि। दरभंगासँ श्री देवनारायण यादवजी उपस्थित सभाकेँ बाबा याज्ञवल्क्य ऋषिक जीवनगाथा आ हुनक विद्वतासँ परिचय करौलनि। समिति अध्यक्ष विजय लाल यादव, सचिव अनिल श्रीवास्तव आओर समस्त ग्रामवासिक पुरजोर मेहनत आ दृढ़ संकल्पक परिणाम छल जे लगातार सब साल खूब सुन्नर आ सुनियोजित तरीकासँ आयोजनक संपादन कएल जाएत रहल अछि।
उपस्तिथि श्रोता आ कार्यक्रमक दर्शकदीर्घा केँ अनुमंडल पदाधिकारी कार्यक्रम निमित अपन संबोधन द्वारा खुबरास बधाई देलनि संगहि कहलनि जे अहाँ समस्त ग्रामवासी भविष्यमे अहितरहक कार्यक्रमक आयोजन करैत रहू आ अहिमे हमर सहयोग सदैव रहत। कार्यक्रमक अंत विजय लाल यादव उपस्थित दर्शक लोकनिक आभार आ धन्यवाद प्रकट करैत केलनि।
Labels: मधुबनी


text: एहि घटना मे लगभग पचास वर्षीय चानो राम केर मौत भ' गेलन्हि आर पाँच अन्य घायल बताओल जे रहल अछि। जाहिमे एक केर हालत गंभीर बनल अछि। प्राप्त सूचनाक अनुसार कैल्ह रविवार दुपहर एक विवादित जमीन पर बनल पोखरि मे माछ मारबाक क्रम मे दुइ पक्षक बच्चा सभक बिच माईर पीटक घटना भेल। जाहिक जानकारी भेटते एक पक्ष के राजीव सिंह, संदीप सिंह, रतन सिंह, लक्षो सिंह सहित कैको लोग दोसर पक्ष के चानो राम, शिवेन्द्र राम, मुकेश राम, वकील राम, मिथुन राम व वीरेंद्र राम पर डंडे व रड सँ हमला क' देलन्हि। एहि मामला ल' के दुनु पक्षक बिच पहिनो विवाद भ' चुकल छल। सदर थाना अध्यक्ष भाई भरत सदर अस्पताल पहुंच शव क' पोस्टमार्टम करबाक प्रक्रिया मे लागि गेलाह। ओतहि मृतक केर परिजनक कानब से सदर अस्पताल केर माहौल गमगीन बनी गेल छल।


text:
विषय: कवि एकान्त द्वारा चार-दिवसीय अनशन पर लोकक चुप्पी।
चारू कात मिथिला-मिथिला हल्ला मचल अछि लेकिन संगठित रूपमें कतहु किछु नहि! बड दु:खक बात जे दिल्लीमें एक युवा ४ दिनक अनशन करत मिथिला राज्य निर्माण वास्ते लेकिन एहनो घडी समर्थन देनिहार अनशनकारी लग तरह-तरहके सौदाबाजी कय रहल छथि। कियो ई कहैत जे अनशनकारी हमर संगठन - हमरहि छत्रछाया - हमरहि आदेश मानैथ तऽ कियो अन्य तरहक शर्त मुदा 'हम्मे-हम्मा गीत' गाबैत अनशनकारी के मानसिकता पर अत्याचार कय रहल छथि, ओतहि बिना कोनो पूर्व शर्त आ मिथिला राज्य लेल कैल जा रहल विरोधक कार्यक्रममें युवा द्वारा पहिले बेर एतेक पैघ जोशीला स्वरमें आगाज के स्वागत हेतु आगू आबयमें हिचकिचा रहल छथि। आखिर कियैक?
एतेक रास मैथिली साहित्य के सेवार्थ दिन-राति एक केने सुरेबगर रचनाकार सभ छथि मुदा कवि एकान्त के आह्वान प्रति नजैर ईमानदार नहि छन्हि - कियैक?
मिथिला आवाज लग सेहो कवि एकान्तके आवाज नहि पहुँचल अछि, कियैक?
कतेको तरहक मिडियाके डिबिया जरौनिहार खाली 'हम्मा-हम्मा गीत' कखन तक गाबैत रहता?
किऐक नहि कवि एकान्त के अनशन के मिथिला राज्य लेल एक टर्निंग प्वाइन्ट मानैत समस्त मिथिला-मैथिलीसेवीकेँ गूटनिरपेक्छ मंच सँ जुडबाक चाही आ बिना कोनो शर्त आगू आबि आन्दोलन के समर्थन करबाक चाही?
मिथिला राज्य के जे घरहिमें विरोधी छथि तिनको सोचब जरुरी जे आखिर युवा पीढीमें एहेन तरहक सोच आबि गेल, परिस्थिति कतहु ने कतहु ई दरशा रहल अछि जे अवस्था ठीक नहि अछि.... तखन बहानामें मिथिला राज्य लेल संग नहि देब आ कूतर्की बहस सँ निज--- होशियारी मात्रके प्रदर्शन करैत बेकार समय के बितायब, आखिर कतेक दिन?
ई आवाज थीक - एहि मंच सँ एक सर्वमान्य नेतृत्व चुनाव के! अपन-अपन विचार जरुर राखी!


text:
Saturday, April 7, 2012
क्रांति दीप :: संजीव कुमार ‘शमा’
क्रांति दीप
आउ क्रांतिवीर बनि मिथिलाकेँ बचेबाक लेल
जड़ाउ क्रांति दीप जतए भूमि अछि रहबाक लेल।
तिल-तिल समैकेँ पकड़ि जे हाथसँ नै ससरए
एकताक ठोसगर मापदंड अपन एतए नै फूटए
मैथिलीक प्रचार, जन-जनकेँ जगेबाक लेल..्
बड्ड भेल! आब कते काल धरि बेइज्जत होइत रहब,
माँ मिथिलाकेँ आजाद कराएब से संकल्प दोहराबैत रहब,
चलू चलल फिरङ्गी चालिकेँ, मिटेबाक लेल...
बजा देने छथि बैजूबाबू विजयक बिगुल, भीषण हंुकार जकाँ,
मचि गेल अछि शोर चहुँदिश, स्वतंत्रताक पुकार जकाँ
आगूमे जे ठाढ़ अछि पहाड़, चलू खसेबाक लेल
डरपोक बनि कतेक काल धरि डरल रहब
आब कहिआ भट्ठीक आगि जकाँ धधकब
धधकल छथि शमा मिथिलांचलक दीप जड़ेबाक लेल।
Subscribe to: Post Comments (Atom)


text:
सिन्ध
thumb|सिंध सिंध पाकिस्तान क चार प्रान्सभ मे से एक छी। ई देश क दक्षिण-पूर्व मे बैसल गेल अछी जेकर दक्षिण मे अरब क खाड़ी अछी। सिन्ध क सबसँ पैग शहर कराँची छी आर एत देश क १५ प्रतिशत जनता बैसल अछी। ई सिन्धिसभ क मूल स्थान छी साथे एत विभाजन क दौरान आवी बैसल मोहाज़िरसभ क सेहो बहुतायात अछी।
नाम[सम्पादन करी]
सिंध संस्कृत क शब्द सिंधु से बनल अछी जेकर अर्थ छी समुद्र। सिंधु नाम से एक नदी अछी जे ई प्रदेश क लगभग बीच बहईत अछी। फ़ारसी सँ कोह जेहन उच्चारण करैत छल। उदाहरणार्थ दस क दहा आ सप्ताह क हफ़्ता (एत कहिक अर्थ ई नै कि ई संस्कृत शब्दसभ के फ़ारसी रूप छल पर ओकर मूल एक होएत)। अतः ओ हिंद कहईत छल। असीरियाई स्रोतसभ मे सातम शताब्दी ईसा पूर्व मे एकरा सिंदा नाम सँ द्योतित कएल गेल अछी।


text:
मुदा कम्यूटर खोलि अपन ई-मेल सँ टाइप करय लगलीह....
Respected Amol Jee;
This is Varsha here. Yesterday you have met my parents on V.T station. Found your email ID on your card. Thought to drop an email to you to say you hello. Hope you are doing well.
thanks
Versha
एतेक बात टाईप कौ के सेन्ड बटन दबा देलीह. ई इण्टरनेट'क दुनिया थीक. एक बेर सेन्ड भौ गेलाक बाद किओ वापस नहि क' सकैत छैक. वर्षा अपन सेन्ड फोल्डर मे भेजल गेल ई-मेल मे सबसँ उपर अमोल'क इ-मेल देखलीह. मोन मे होमय लागलन्हि पहिने ते ई-मेल मे की लिखल जाए आब जँ सेन्ड फोल्डर मे भेजल गेल इ-मेल 'क विश्लेषण करय लागलीह ते पहिने सँ बेसी पछतावा होमय लाग्लन्हि. आब जे एकटा कहल गेल फकड़ा छैक जे तीन चीज कहियो वापस नहि होइत छैक (बात जुबान सँ, तीर कमान सँ, प्राण शरीर सँ, एक बेर निकलि गेला 'क बाद कहियो वपस नहि आबैत छैक) मे एकटा आओर जोड़क चाही. जे चारि चीज कहियो वापस नहि भ'सकैछ, बात जुबान सँ, तीर कमान सँ, प्राण शरीर सँ, आ ई-मेल कम्यूटर सँ, पहिल लाईन लिखने छलीह "रिस्पेक्टेड अमोल जी". लिखि केँ सोचए लगलीह हम बिना कारण रिस्पेक्टेड किएक लिखलहुँ. कतओ ओ ई ते नहि बुझि जाथि जे बिना मतलब हम जबर्दस्तीक ई-मेल क 'रहल छिअन्हि. प्रत्येक पँक्ति'क एहिना विश्लेषण करय लगलीह. मोन विरक्त भ' गेल छलन्हि. ई सब हुनका मोन मे चलिते रहन्हि की ओ जी-मेल मे घुसल एकटा जीन्न उपर उठि केँ सूचना देल्कन्हि, [ यू हैव रीसिव्ड वन न्यू मेल फ़्रोम आमोल .... ]
अमोल हुनका जवाब देने छलाह;
Dear Varsha;...एकर बादो वर्षा'क मोन मे अनेको प्रश्न उठय लाग्लन्हि. की इएह तरीका थीक. अमोल अपना आप केँ बुझैत की छथि. हालो चाल नहि पुछि सकैत छथि. फेर कखनो मोन होइत छहलन्हि जे हमही मेल मे की लिखने छलहुँ जे ओ लिखताह. फेर सँ मोन मे अन्तर्द्वंद्व चलय लागल छलन्हि. मुदा पाँच दिन बादे हुनकर घर मे आगमन छलन्हि सेह सोचि केँ अपना आप के सान्त्वना दैत छलीह जे हुनका एलाक बाद सब किछु फड़िया लेब.
Thanks for your e.mail. I will be visiting your home in coming week-ends.
Bye
Amol
इम्हर वर्षा'क मोन मे अन्तर्द्वंद्व छलन्हि ते अमोल आ रँजीत'क घर मे अलग कहानी छलन्हि. रँजीत'क सब भाई पढ़ल लिखल मुदा नौकरी करय वाला सिर्फ रँजीते. हुनके पैसा सँ गाम 'क खर्चा चलैत रहन्हि. मुदा हुनकर परिवार'क लोकनिक लेल रँजीत'क स्थान बहुत पैघ. पुरा गाम मे रँजीत'क उदाहरण देल जाइत छल जे गरीबी सँ पढ़ि केँ ओ एकटा आफिसर कोना भ ' गेल आ बम्बई मे हुनका कतेक पैघ लोक सँ जान पहचान छन्हि. गाम'क किओ लोक जँ हुनकर परिवारक लोक केँ कहन्हि जे रँजीत उम्हरे से बियाह केने औताह, ते ओ लोकन्हि एक्केटा जवाब दौत छल्थिन्ह... जे हमर रँजीत एहेन नहि. आ हुनकर परिवारक लोक इएह आशा पर रहथिन्ह जे रँजीत 'क विवाह मे जे पैसा भेटत ओकर एकटा घर बनायब, बढियाँ जेकाँ एकटा दलान बनायब आ ओकर बार बहुत किछु आओर. ८-१० लाख टाका किओ दौ देथिन्ह. आइ काल्हि की मिथिला मे एहेन लड़का भेटैत छैक. रँजीत 'क परिवार'क लोक इएह सब बात गाम'क लोक केँ कहथिन्ह. यानी पुरे परिवार केँ रँजीत के उपर गर्वे टा नहि रहन्हि अपितु एक ढाकी अपेक्षा सेहो रहन्हि. एहि अपेक्षा 'क बोझ तर दबल रँजीत'क अपन की इच्छा छलन्हि किओ ई नहि सोचैत छल्थिन्ह.
इम्हर अमोल'क घर'क दोसरे कहानी. भाई मे असगर आ एकटा कुमारि बहिन. हुनकर बाबुजी पटना मे एकटा सरकारी आफिस मे क्लर्क पद सँ रिटायर्ड भेल रह्थिन्ह. क्लर्क 'क नौकरी केलाक बादो बाल बच्चा'क लालन पालन आ पढाई लिखाई मे कोनो कमी नहि. बढियाँ स्कूल मे पढौने छलथिन्ह अपन धिया-पूता केँ. पी.एफ. सँ निकालि निकालि केँ सबटा पैसा दुनू बच्चा पर खर्च क 'देने रहैथ. तेँ भगवान हुनका सुनबो खुब केल्कन्हि. एकटा बेटा आई. आई. टी. आ बेटी सम्प्रति जे.एन.यू. सँ केमिस्ट्री मे एम. फिल. करैथ रहहिन्ह. मुदा एत्तेक केला'क बादो भगवान हुनका भोग नहि लिखने छलथिन्ह. रिटायर्ड भेला 'क उपरान्त हुन्का हाथ मे पायर्लाइसिस मरि देने छलन्हि. अपने सँ किछु नहि कौ सकैत रहथि. अमोल ई सबटा बात जानैत छलाह. तेँ आ ओहि हिसाबेँ आगु बढैत छलाह. हुनका इहो दिमाग मे छलन्हि जे बहिन 'क विवाह करबाक अछि. बहिन जँ जे.एन. यू. सँ एम. फिल करैत छलथिन्ह ते हुनका लड़को ते ओहने चाही. आ आई काल्हि बिना दहेज'क विवाह के करैत छैक. तेँ ओहि हिसाबेँ ओ सोचि बुझि केँ चलैत छलाह.
अतएव वर्षा'क अन्तर्द्वन्द्व, रँजीत'क परिवार'क अपेक्षा आ अमोल'क कर्तव्यपरायणता'क बीच मे मुम्बई 'क तीन करोड़ लोक'क दिनचर्या
ओहिना लोकल ट्रेन'क इर्द-गिर्द घुमैत छल...


text:
गुरुवार, 21 मार्च 2013
हर मैथिल सँ निवेदन: चली दिल्लीके जन्तर-मन्तर पर
व्यक्तिसँ संस्था बनैत छैक, संस्था सँ व्यक्ति नहि। कवि एकान्त मिथिलाक लाखों-करोडों युवामें संवाद संचरण कय रहल छथि आ युवाक संस्था मिथिलाक बागडोर अपन हाथमें अपन असफल मुदा तजुर्बासँ भरल पीढीक हाथे लगभग छीनि रहल छथि। परंपरा तऽ एहेन होइत छैक जे स्वयं बुजुर्ग अपन युवा पीढीकेँ युवराजक गद्दी दैत अपन असफलताक नीक आकलन-व्यकलन सँ आगू नीक करबाक लेल जागरुक करैत छैक, लेकिन अफसोस जे मिथिला लेल तेना नहि भऽ कऽ बस जहिना एका-एकी सभ कियो प्रयासमें लगलाह आ नव आश जगेलाह तहिना एहि बेर युवा पीढी सेहो बस व्यक्तिगत रूपमें बीडा उठेलाह, आ ई बीडा असगर एक व्यक्ति मात्र किऐक उठेलाह तेकर निम्न कारण छैक:
ओ समस्त संघ-संस्था आ मिथिला प्रेमीकेँ मिथिला लेल एकजूट बनबाक आह्वान करय लेल असगर व्यक्ति मात्रक नाम सँ अनशनके घोषणा कयलाह। कारण साफ छैक - जखनहि लोक गूटबाजीमें फँसल केवल मिथिलाक नाम पर ढकोसला आन्दोलन करैत छथि आ नाम बेर अपन नामक चकाचौंध देखैत छथि ताहिके कारण कवि कम से कम पहिल युवा बनि आन्दोलनमें कूदबाक प्रेरणा संचरण करय लेल आ ई संवाद सेहो देबाक लेल जे एखन धरि कोनो संस्था जखन आम जन तक पहुँच बनेनहिये नहि अछि तखन कोना केकरो क्रेडिट देल जाय, केकरो छोडल जाय... दूविधा सँ बहुत नीक जे असगरे डेग उठाबी आ तखन सभ संस्था हमरा आशीर्वाद देबाक लेल आगू आबैथ आ समस्त मिथिलासँ लोक के एहि आन्दोलन सँ हमरे संग जोडैथ।
नकारात्मक प्रभाव: लेकिन जहिना हमेशा सऽ मैथिलक वैन रहल अछि जे खोट मात्र निकालब, संग देब वा देबाक क्षमता विकास करब नहि करब, खोट जरुर निकालब... बस तहिना पहिले तऽ खूब लेखा-जोखा आ कविकेँ पोल्हेबाक कतेको अंदरूनी खेल सभ भेल... जे संग देबाक लेल आ योजना सहित मुहिम के एहि बेर मिथिलाक जैडतक पहुँचेबाक लेल आगू डेग उत्साहके संग उठेने छलाह तिनका प्रति सेहो कतेको अनाप-शनाप प्रलापगान करैत कविके हतोत्साहित कैल गेल (जेकर पूरा विवरण ठीक होली दिन 'मिथिलाक जयचन्द' शीर्षक अन्तर्गत पढब) आ अन्ततोगत्वा जखन कवि अपन सिद्धान्त सँ नहि डिगलाह तखन सभ कियो कविपर अपन कोपके प्रयोग करब शुरु कयलाह। संग देनिहार जे सुच्चा लोक छथि ओ शुरु सऽ आखिर धरि संगे रहताह, आ जे केवल गडबडघोटालेबाज छथि ओ सभ दिन खण्डी-खण्डी खेल खेलेबे करताह। अस्तु!
सार्थक परिणामक भविष्यवाणी:
*जे कहियो नहि भेल छल से एहि बेर होयत - मिथिलाक आन्दोलनमें ई एक ऐतिहासिक पहल साबित होयत।
*मिथिला राज्यक माँग समस्त आम मिथिलावासी लेल बनत।
*मिथिलाक सरोकार मिथिलावासी बुझताह।
*मिथिलाक हरेक अभियानी एकजूट बनताह आ बतहपनी देखेनिहार कतय फेकेता जेकर मिथिलाक आन्दोलन सँ सरोकार एकदम नहि रहत।
*६ महीना के भीतर मिथिलाक आन्दोलन लेल एक निश्चित प्रारूप बनत।
*कवि एकान्त स्वयं अपन अनेको ऐगला कार्यक्रम के घोषणा करताह।
*मिथिलाक आरो युवाशक्ति अपन मातृभूमि आ मातृभाषाक सेवार्थ एहि आन्दोलनसँ जुडताह।
उपरोक्त समस्त सुखद परिणाममें स्वार्थविहीन आन्दोलनकर्मी सफल हेताह, बाकी के जहिना होइत आयल अछि से होयत जे कतहु कोनो पूछ तक नहि हेतैन।
जय मैथिली! जय मिथिला!!
http://www.facebook.com/SeparateMithilaStateSamithi
प्रस्तुतकर्ता Madan kumar
लेबल: mithila rajay ke dharna
सदस्यता लें टिप्पणियाँ भेजें (Atom)


text: बिहार सरकार प्रदेश अपराधि सबहक सम्पत्ति जब्त करबाक प्रक्रिया शुरू कऽ देलक अछि। यहि बातक जानकारी एकटा पुलिस अधिकारी आइ देलक अछि। एपुलिस अधिकारी बतौल अछि जे वर्तमान में जेल में बंद रहल कुख्यात अपराधी रितलाल यादव क सम्पत्ति जल्दिय जब्त क्याद जायत ।, ‘पुलिस यादव क सम्पत्ति जब्त करबामे सम्बंधित विभाग क मदद के लेल काम शुरू क देलक अछि।’ पटना पुलिस मुख्यालय के अधिकारि अनुसार जेकरा सबहक सम्पत्ति जब्त करबाक अछि ओहिमे पहिल नम्बर रितलाल क रहल अछि । बीतला सप्ताहा बिहार पुलिसक प्रमुख अभयानंद कहने छल जेकि अपराधि स कडाइ ‘ निपटल जायत ।


text:
द्र सरकार अतिशीघ्र एहि दुनू मांग के निश्चित पूरा करत। चूँकि ई मामला राज्य सरकारक अनुशंसापर निर्भर करैत अछि अस्तु राज्य सरकारक अनुशंसा आवश्यक अछि। आब हमर संस्था पटनामे राज्य सरकारपर एहि लेल दबाव बनायत आ एहिलेल एकटा शिष्टमंडल शीघ्रहि पटना जायत। प्रतिनिधिमंडलमे राष्ट्रीय अध्यक्ष शैलेन्द्र मिश्रा, उपाध्यक्ष डॉ सतीशचन्द्र झा, महासचिव प्रेमचन्द्र झा आ सचिव अनिल कुमार झा छला। जय मिथिला जय मैथिली।
बुधवार, 16 मार्च 2016
अन्तरराष्ट्रीय मैथिली परिषद तथा मिथिला राज्य संघर्ष मांग केलनि -मधुबनी आ झंझारपुर मे केन्द्रिय विद्यालय
द्र सरकार अतिशीघ्र एहि दुनू मांग के निश्चित पूरा करत। चूँकि ई मामला राज्य सरकारक अनुशंसापर निर्भर करैत अछि अस्तु राज्य सरकारक अनुशंसा आवश्यक अछि। आब हमर संस्था पटनामे राज्य सरकारपर एहि लेल दबाव बनायत आ एहिलेल एकटा शिष्टमंडल शीघ्रहि पटना जायत। प्रतिनिधिमंडलमे राष्ट्रीय अध्यक्ष शैलेन्द्र मिश्रा, उपाध्यक्ष डॉ सतीशचन्द्र झा, महासचिव प्रेमचन्द्र झा आ सचिव अनिल कुमार झा छला। जय मिथिला जय मैथिली।
1 टिप्पणी:
- Neeta Jha ने कहा…
-
मिथिलान्चलक एकटा पैघ समस्या छैक बढिया स्कूलक अभाव । घनीजन अपन नाम पर मंदिर बनैबाक स्थान पर विद्याक मंदिर बनेबाक संक्लप लैथ त छेत्रक उद्धार निश्चित बुझु।मिथिला परिषदक अहि कार्यक जतेक पर्संसा कैल जाय कम छैक।
- 31 मार्च 2016 को 2:02 am


text:
समस्तीपुर, मिथिला मिरर: थाना क्षेत्रक झखड़ा पंचायत अंतर्गत वार्ड 11 स्थित पासवान टोलमे रविदिन भोरे एलपीजी गैस सिलेंडर फटला सं एकहि परिवारक पांचटा लोकक घर जरिकए खाक भए गेल। ग्रामीण आ अग्निशामक दस्ताक एलाक बाद काफी मशक्कत सं आगि पर काबू पाओल गेल। अवधेश पासवानकें घरमे गैस सिलेंडर फटला सं अचानक आगि लागि गेल। अहिकेँ बाद बगलक घरमे सेहो आगि पकड़ि लेलक।
अहिमे अवधेश पासवान समेत पांच लोकक घर जरिकए खाक भए गेल। ओतहि घरमे राखल 2 लाख नकदी एवं अन्न, वस्त्र, आभूषण सहित अन्य उपस्कर जरि गेल। अहि अगिलग्गीमे पांच लाख सं अधिककें संपत्ति जारबाक अनुमान अछि। अग्निपीड़ितमे खोनेलाल पासवान, सुरेश पासवान, अवधेश पासवान, विकास पासवान, राजेश पासवानक नाम शामिल अछि।


text: बैशाख १८ गते,सङ्घीय समाजवादी फोरम नेपाल प्रधानन्यायाधीश सुशीला कार्कीविरुद्ध दर्ता भेल महाअभियोगके संवैधानिक सर्वोच्चता आ विधिके शासनउपर सुनियोजित हमला कहलकअछि ।अध्यक्ष उपेन्द्र यादव सोमदिन एक विज्ञप्ति मार्फत प्रधानन्यायाधीश कार्कीविरुद्ध नेपाली काँग्रेस आ नेकपा (माओवादी केन्द्र) द्वारा व्यवस्थापिका–संसद् सचिवालयमे दर्ता करौने महाअभियोगके प्रस्ताव सरकार (कार्यपालिका) स्वतन्त्र न्यायपालिकाउपर नियन्त्रण आ सर्वोच्च अदालतके न्यायिक स्वतन्त्रताउपरके सिधा हस्तक्षेप भेल उल्लेख कएनेअछि । सत्तामे रहल व्यक्तिसभ गैरकानूनी तरिकासँ अपन व्यक्तिगत, गुटगत आ दलगत स्वार्थ परिपूर्ति कर्वाक लेल राजकीय सत्ता आ शक्तिके दुरुपयोग कऽ स्वतन्त्र न्यायालयके प्रभाव पारनार्ई वा पार खोज्नाई अत्यन्ते गैरलोकतान्त्रिक चरित्र आ व्यवहार भेल विज्ञप्तिमे जनाओलगेलअछि । ओ पार्टी ओ महाअभियोग प्रस्ताव तत्काल फिर्ता लऽक न्यायालयके स्वतन्त्रताके सम्मान कऽरके माग कएलकअछि ।


text:
किछु-किछु बाघहि सनि लगैत
छै,
किछु मिलैत अछि चीतासँ ।
पानिमे बाघहि सनि हेलैत अछि,
रंग मिलैत अछि चीतासँ ।।
चित्रकाय छै चीतहि सनि,
मुदा
करिया धब्बा गोल ने छै ।*१
गाछ चढ़एमे बहुतहि
माहिर,
पैघ बिलाड़िमे जोड़ ने छै
।।*२
गाछ चढ़ैछ झट
मूँहमे धएने,
मूइल बहुत भारी शिकार ।
छीनि सकैछ ने बाँटि सकैतछि,
आन केओ मूहँक आहार ।।
गाछक मोटका डाढ़ि पर बैसल,
भक्षण करैछ शिकार ओ ।
दिनभरि सूतल रहइछ ओहि
ठाँ,
उतरैछ साँझ अन्हार ओ ।।
बाघ - सिंह - चीतासँ छोट छै,
लागैत छै जगुआर जेकाँ ।
एक जँ रहितए दुहु टा दुनिञा,
अलग फेर जगुआर कहाँ !! *३
तेनुआ भेटैछ एसिया - अफ्रिका,
विविध क्षेत्र - जलवायुमे
।
बारल छै बस क्षेत्र विषम अति,
मरू - हिम जलवायु जे ।।
“हिम-तेनुआ” अलगहि छी
प्राणी,
भेटैछ ऊँच
पहाड़ पर ।*४
ओतबहि अलग ओ छी तेनुआसँ,
जतबा चीता - बाघसभ ।।
संकेत आ किछु
रोचक तथ्य -
*१ - प्राचीन
संस्कृतक “चित्रकः” वा “चित्रकायः” शब्दमे आजुक “चीता” सेहो आबैत छल आ “तेन्दुआ या तेनुआ” सेहो । किछु लोक
संस्कृतक “तरक्षुः” शब्दसँ तेन्दुआ
मानैत छथि पर तरक्षुः चीता आ बाघ आदि लेल सेहो आयल अछि । हिन्दीमे सेहो “तेन्दुआ” शब्दक आगमनक
श्रोत स्पष्ट नञि अछि; सम्भवतः कोनहु जनजातीय भाषा वा बोलीसँ आयल छल आ ओतहिसँ
मैथिलीमे सेहो आयल । मैथिलीमे “तेन्दुआ” शब्द यथावत
प्रयुक्त होइत अछि जकर उच्चार भेद (PHOENETIC VARIANT) “तेनुआ” सेहो अछि ।
*२ - तेन्दुआ गाछ पर चढ़बामे बड्ड माहिर होइत अछि । ओ शिकार कएलाक बाद ओहि शिकारक लहाशकेँ अपन मूँहमे दाबि आसानीसँ गाछ पर चढ़ि
जाइत अछि । एहि प्रकारेँ ओ अपन भोजनकेँ आन प्रतिद्वन्दी शिकारीसभसँ (जेना कि -
बाघ, सिंह, चीता आदिसँ) सुरक्षित कऽ लैत अछि ।
*३ - पैघ
बिलाड़िसभमे तेन्दुआक अतिरिक्त मात्र जगुआर गाछ पर चढ़ि पाबैत अछि । जँ
पुरना आ नबका दुनिञा कोनहु स्थल मार्ग द्वारा परस्पर जुड़ल रहैत तँऽ सम्भवतः
तेन्दुआ ओ जगुआर अलग - अलग प्राणीक रूपमे नञि विकसित भेल रहैत ।
*४ - “हिम तेन्दुआ” (या हिम तेनुआ)
नामक जन्तु “तेन्दुआ” (या तेनुआ) केर
कोनहु प्रजाति नञि छी अपितु एक गोट स्वतन्त्र मांसुभक्षी जन्तु छी । ओहि दूनूमे
ओतबहि अन्तर अछि जतबा कि तेन्दुआ ओ आन पैघ बिलाड़ि (बाघ, सिंह, जगुआर, चीता) सभमे
अछि । “हिम
तेन्दुआ” (Eng. - SNOW LEOPARD / OUNCE) (Bio. Name - Panthera
uncia syn. Uncia uncia) भारतमे मात्र
हिमालय पर्वत श्रेणीक 3000 मीटर सँ 4,500 मीटर (9,800 फीट सँ 14,800 फीट) केर ऊँचाई धरि
भेटैत अछि । भारतक अतिरिक्त प्राकृतिक रूप सँ ओ नेपाल, भूटान, चीन, मंगोलिया,
अफगानिस्तान, पाकिस्तान, कजाकिस्तान, किर्गीस्तान, ताज़िकिस्तान आ उजबेकिस्तान
देशमे पाओल जाइत अछि ।
मैथिली
पाक्षिक इण्टरनेट पत्रिका “विदेह” केर 210म अंक (15 सितम्बर 2016) (वर्ष 9, मास 105, अंक 210) केर “बालानां कृते” स्तम्भमे प्रकाशित ।


text:
जानकारी केर मुताबिक़, विपरीत दिशा से आयब रहल दुनु वाहन मे टक्कर भ' गेल छल। एहिमे ऑटो पर सवार मदनपुर गाम निवासी मोमूल खातून केर मौत भ' गेलैन्ह। ओतहि एहि घटना मे छह लोग गंभीर रुप सँ घायल बताओल जे रहल अछि। मृतका अप्पन पुत्री नूरजहां खातून संग मदनपुर गाम से ऑटो से पूर्णिया इलाज करेबाक लेल जायत छली।
ऑटो पर सवार खोजरी गाम निवासी बबलू राय केर गर्भवती पत्नी पिंकी देवी अप्पन परिजन गीता देवी, कलावती देवी के संग सदर अस्पताल प्रसव करेबाक लेल जायत छली। ऑटो तखन रहुआमणि गाम लग पहुँचल तेँ विपरीत दिशा से आइब रहल ट्रक से टक्कर भ' गेल। सभ जख्मी क' आनन-फानन मे ग्रामीण द्वारा इलाज लेल सदर अस्पताल लाओल गेल जता मोमूल खातून क' मृत घोषित क' देल गेलैन्ह। बनगाँव थाना के पुलिस घटनास्थल पर पहुंच वाहन क' अप्पन कब्जा मे ल' जांच शुरू केलन्हि। एहि घटना के बाद वाहन चालक फरार बताओल जे रहल अछि।


text:
कटा-कटी
चैत
मासक बेरुका समए। आने दिन आ आने जकाँ कामिनी काकी अँगना-घरक काज सम्हारि घासक
बेर होइत जाइत देखि धड़फड़ाएल छथि। जाइक समए भेल जा रहल छन्हि। बेटी कबुतरी दिस
तकलनि, तकलनि ई जे आन दिन ओसाराक छाहरि देखि अपने रस्तापर पहुँच
धूरा-गरदाकेँ चिक्कन बना, टोलक आनो-आन बच्चाक संग सभ दिन खेलाइए। आइ किए ने
ससरि रहल अछि, मुँह फुलौने बैसल अछि। लगमे पहुँच कामिनी काकी बजली-
“कानिनी दायकेँ, आइ किए ने अँगनासँ आसन टुटै छन्हि। कखनि आसन-बासनक
ओरियान करती।”
धनियाँ-मिरचाय
संग पीसल मसाला जहिना चुल्हिक ताैपर लोहियामे पड़िते आँखिमे कुट-कुटा कऽ लगैत
तहिना बाल-बोध कबुतरीकेँ माइक बात कुट-कुटा कऽ धेलक। बाजल-
“खेलाइ ले नइ जाएब। कटा-कटी कऽ देलक।”
‘कटा-कटी’
बजिते जेना कबुतरीक वृन्दावन दहलि उठल। ठुनकए लगल। जेना केते भारी राज-पाट कबुतरीक
छीना गेल होइ तहिना ठुनकी भरैत गेल। दुदिसिया माए कामिनी, आब की करती। बच्चा जखनि घरसँ निकलि खेलाइले चलि जाइए आ टोलक
बच्चाक संग साँझ धरि किशुन-कन्हैया जकाँ खेलाइत रहैए, तखने हमरो बाध-बोन जाइक
समए भेटैए। बाध-बाेन नै जाएब से बनत, बाध-बोन जिनगी देने अछि तेकरा केना छोड़ि
देब। मुदा जखनि हँसैत बच्चा अँगनासँ निकलि रस्तापर खेलाइले जाइए तखनि ई कहाँ
बुझैए जे माए आँगनमे नै अछि। तँए बच्चाकेँ बिना बौसने कामिनी काकी केना निकलती।
बजली-
“दाइकेँ की भेलनि जे एना फुफुआइ छथिन?”
अंतिम पेजसँ...........................................................
माटिएक
भात-दालि-तरकारी हाथसँ उठा-उठा नीचका दाढ़ीमे भिरा-भिरा निच्चेमे रखि भोजक
जश दैत सभ पंच एक मुहेँ बाजल-
“घरबैयाकेँ धैनवाद।”
दिन
खसल। कामिनी काकी बाधसँ आबि घूर पजारि रहल छेली, तखने कबुतरी पहुँच बाजल-
“माए, भोजमे खूब जश भेल।”
कबुतरीक
खुशियाएल मन देखि कामिनी काकीक मन सेहो खुशियेलनि।¦१,१४०¦
३० जुलाई २०१४


text:
पटना। आतंकी अजमल कसाब कए फांसी क फंदा तक पहुंचेनिहार आर कियो नहि बल्कि अपन दरभंगा क देवेन छलाह। महाराष्ट्र पुलिस लेल दरभंगा जे छवि रखैत हुए, मुदा एहि अति गोपनीय अभियान क जिम्मेवारी जाहि आइपीएस अधिकारी (1994 बैच) देवेन भारती कए सौंपल गेल छल ओ दरभंगा क बेटा छथि। कसाब कए फांसी क फंदा तक पहुंचेबा लेल योजना दिल्ली स्थित दरभंगा हाउस मे बनाउल गेल आ ऑपरेशन एक्स नाम देनिहार आ पूरा योजना कए तैयार केनिहार गृहसचिव आरके सिंह छलाह, सिंह सेहो बिहार क मिथिला क्षेत्र क रहनिहार छथि। दोसर दिस इ समाद सेहो भेट रहल अछि जे कसाब कए फांसी देबा मे जाहि मनीला रस्सी क उपयोग कैल गेल ओ अपन बिहारक बक्सर जेल मे बनल छल। एहि प्रकार स कसाब कए फांसी तक पहुंचेबा मे बिहार क योगदान उल्लेखनीय भ गेल।
जानकारी क अनुसार गृहसचिव आरके सिंह क छत्रछाया मे नेतरहाट स्कूल क विद्यार्थी रहल मुंबई क स्पेशल आइजी (विधि-व्यवस्था) देवेन भारती कए एहि पूरा ऑरेशन क जिम्मा भेटल छल। हुनक संग एहि अभियान मे 17टा आओर पुलिस अफसर छलथि। करीब 72 घंटा तक हुनकर शेष दुनिया स संपर्क कटल रहल। कसाब कए राति करीब एक बजे आर्थर जेल स कमांडों क निगरानी मे निकालल गेल। फांसी देलाक ठीक 10 मिनट बाद भोर 7:40 बजे देवेन भारती संबंधित अफसर कए मोबाइल पर मैसेज देलथि – ऑपरेशन एक्स सफलतापूर्वक पूरा भेल।
दोसर दिस, राज्य क कारा विभाग क निदेशक एसबीपी सिंह कहला अछि जे दिल्ली क तिहाड़ जेल क मांग पर 2007 मे संसद पर आतंकवादी हमला क दोषी अफजल गुरु कए फांसी देबा लेल बक्सर जेल मे बनल रस्सी क आपूर्ति कैल गेल छल। हालांकि, ओ कहला जे कसाब लेल कोनो अनुरोध नहि आयल, एहन मे लगैत अछि जे ओहि फंदा क प्रयोग पुणा मे कसाब लेल कैल गेल अछि। हालांकि, एकर आधिकारिक पुष्टि नहि भ सकल अछि। बक्सर केंद्रीय कारा क अधीक्षक सुरेंद्र कुमार अंबष्ठ कहला जे उत्तर आ पूर्वी भारत मे फांसी लेल बक्सर क रस्सी क प्रयोग होइत अछि। अंबष्ठ कहला जे 2004 मे कोलकाता मे धनंजय चटर्जी कए फांसी लेल सेहो बक्सर स रस्सी गेल छल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
दरभंगाक देवेन पहुंचेलथि कसाब कए फांसीक फंदा तक
पटना। आतंकी अजमल कसाब कए फांसी क फंदा तक पहुंचेनिहार आर कियो नहि बल्कि अपन दरभंगा क देवेन छलाह। महाराष्ट्र पुलिस लेल दरभंगा जे छवि रखैत हुए, मुदा एहि अति गोपनीय अभियान क जिम्मेवारी जाहि आइपीएस अधिकारी (1994 बैच) देवेन भारती कए सौंपल गेल छल ओ दरभंगा क बेटा छथि। कसाब कए फांसी क फंदा तक पहुंचेबा लेल योजना दिल्ली स्थित दरभंगा हाउस मे बनाउल गेल आ ऑपरेशन एक्स नाम देनिहार आ पूरा योजना कए तैयार केनिहार गृहसचिव आरके सिंह छलाह, सिंह सेहो बिहार क मिथिला क्षेत्र क रहनिहार छथि। दोसर दिस इ समाद सेहो भेट रहल अछि जे कसाब कए फांसी देबा मे जाहि मनीला रस्सी क उपयोग कैल गेल ओ अपन बिहारक बक्सर जेल मे बनल छल। एहि प्रकार स कसाब कए फांसी तक पहुंचेबा मे बिहार क योगदान उल्लेखनीय भ गेल।